PATVIRTINTA

Šiaulių Medelyno progimnazijos direktoriaus 2020 m. rugpjūčio 31 d. įsakymu Nr. V-94

**ŠIAULIŲ MEDELYNO PROGIMNAZIJOS**

**2019–2021 M. M. UGDYMO PLANAS**

**I SKYRIUS**

**2019–2020 M.M. UGDYMO PLANO ANALIZĖ**

Progimnazijos 2019–2020 m. m. ugdymo planas buvo parengtas pagal 2019–2020 ir 2020–2021 mokslo metų pradinio ugdymo programos bendrojo ugdymo planą, patvirtintą Lietuvos Respublikos švietimo, mokslo ir sporto ministro 2019 m. balandžio 15 d. įsakymu Nr. V-413 ir 2019–2020 ir 2020–2021 mokslo metų pagrindinio ir vidurinio ugdymo programų bendrųjų ugdymo planu, patvirtintu Lietuvos Respublikos švietimo, mokslo ir sporto ministro 2019 m. balandžio 15 d. įsakymu Nr. V-417, suderintas su Švietimo skyriaus vedėju, progimnazijos taryba ir patvirtintas Šiaulių Medelyno progimnazijos direktoriaus 2019 m. rugpjūčio 30 d. įsakymu Nr. V-254 „Dėl Šiaulių Medelyno progimnazijos 2019–2021 m. m. ugdymo plano patvirtinimo“.

Ugdymo turinys buvo formuojamas progimnazijos bendruomenės – mokytojų, mokinių ir jų tėvų siūlymus, atsižvelgiant į progimnazijos intelektualinius ir materialinius resursus, galimybes ir poreikius, vertybines nuostatas. Pirmose ir penktose klasėse buvo pradėta įgyvendinti inžinerinio ugdymo dalies programa ir ankstyvojo užsienio kalbų (anglų, prancūzų, rusų, vokiečių) ugdymo programa.

Mokslo metai 1–8 klasėse buvo skirstomi pusmečiais. Pažintinei, kultūrinei, meninei, kūrybinei, socialinei-pilietinei veiklai vykdyti skirta – 1–4 klasėse nemažiau 7 valandų, o 5–8 klasėse nemažiau 15 mokymosi valandų per visus mokslo metus ne tik progimnazijos, bet ir už jos ribų esančiose edukacinėse aplinkose. Mokykloje buvo organizuojamas socialinių kompetencijų ugdymas (SKU) vadovaujantis „Socialinių kompetencijų ugdymo organizavimo tvarkos aprašu“, patvirtintu progimnazijos direktoriaus 2017 m. spalio 2 d. įsakymu Nr. V-224.

Mokykloje buvo vykdomos ir įgyvendinamos prevencinės ir socialinių įgūdžių programos: „Zipio draugai“, „Obuolio draugai“, „Antras žingsnis“, „Įveikime kartu“, „Paauglystės kryžkelės“, „Gyvai“. Į mokyklos turinį integruojama Sveikatos ir lytiškumo ugdymo bei rengimo šeimai bendroji programa. 8 klasių mokiniai dalyvavo tarptautinėje socialinių įgūdžių programoje DofE.

Pirmų ir penktų klasių ir naujai atvykusiems mokiniams buvo skiriamas dviejų mėnesių adaptacinis laikotarpis. 5 klasių ir naujai atvykusiems mokiniams rugsėjo mėnesį nebuvo rašomi pažymiai, o spalio mėnesį nebuvo rašomi nepatenkinami mokymosi pasiekimų vertinimai.

Mokyklos ugdymo turiniui įgyvendinti klasės buvo dalijamos į grupes arba sudaromos laikinosios grupės doriniam ugdymui, jei klasės mokiniai rinkosi tikybą ir etiką, užsienio kalboms, jei klasėje ne mažiau kaip 21 mokinys, technologijų, fizinio ugdymo dalykams mokyti.

1-5 klasių mokiniams viena fizinio ugdymo pamoka buvo skirta šokiui arba aktyvaus judėjimo pratyboms, 2 pamokos – fiziniam ugdymui. 6 klasėms buvo skirtos 3 savaitinės fizinio ugdymo pamokos. 7-8 klasėms skirtos 2 savaitinės fizinio ugdymo pamokos.

Fizinio ugdymo programos 8 klasėse įgyvendinimui buvo sudaromos atskiros mergaičių ir berniukų grupės, jungiant paralelių klasių mokinius.

Atsižvelgiant į mokinių, jų tėvų poreikį bei turimas mokymo lėšas, anglų kalbai mokyti buvo skiriama po 1 savaitinę valandą pirmose klasėse. Vokiečių kalbos mokymuisi 2k klasėje (taikant CLIL metodą per pasaulio pažinimo dalyką), 3-ose ir 4-ose klasėse (jungiamos iš paralelių klasių mokinių) skirta po 1 savaitinę pamoką iš valandų mokinio poreikiams tenkinti; 1a ir 1k skiriama po 1 neformalaus ugdymo valandą; 1k, 1a, 2k, 3c, 4b – po 1 valandą (iš valandų mokinio poreikiams tenkinti) prancūzų ir dailės integruotoms pamokoms bei 1k, 1a, 2k klasėms po 1 savaitinę valandą iš neformaliojo švietimo valandų rusų kalbai. 5k (kalbų) klasei skirtos papildomos 2 valandos vokiečių kalbos ugdymui, po 1 valandą anglų ir rusų kalbų ugdymui.

7–8 klasių mokiniai anglų kalbos ir informacinių technologijų gebėjimus tobulino tarpmokyklinės strateginės partnerystės Erasmus+KA2 projekte „FUTURE (Future Unique To Us, Robotics and E-Learning)“. Projektų „Healthy steps to better future“ ir „Scool is Cool but IT Rules“ įgyvendinimas perkeltas į 2021 metus.

Informacinių technologijų mokymosi tęstinumui užtikrinti 7 klasėse buvo skiriama po 1 savaitinę valandą iš mokinių ugdymosi poreikiams tenkinti skiriamų valandų.

Įgyvendinant inžinerinio ugdymo dalies programą 1i, 1m, 2i ir 5i, 5m, 6i klasėse buvo skiriama po 1 savaitinę valandą inžinerinio ugdymo dalies įgyvendinimui iš mokinių ugdymosi poreikiams tenkinti skiriamų valandų. Dalykų mokytojai, bendradarbiaudami tarpusavyje (derindami atskirų mokomųjų dalykų temas) ir su Simono Daukanto gimnazijos mokytojais bei mokiniais integravo tos pačios ar panašios ugdymo srities dalykų ugdymo turinį atskirų pamokų bei projektinės veiklos metu.

Tenkinant mokinių ir jų tėvų (globėjų, rūpintojų) poreikius, 2–8 klasių gabiems ir mokymosi sunkumų turintiems mokiniams, sudarant laikinąsias grupes, buvo skiriama lietuvių ir anglų kalbų ugdymui bei projektinei veiklai po 1 savaitinę valandą, o 7 ir 8 klasių mokiniams po 2 savaitines valandas anglų kalbai iš mokinių ugdymosi poreikiams tenkinti skiriamų valandų. Individualaus ugdymo planas buvo sudaromas mokiniams, patiriantiems mokymosi sunkumų ir mokomiems namie savarankišku ar (ir) nuotoliniu mokymo proceso organizavimo būdu pagal pagrindinio ugdymo programą. 1 klasių mokiniams buvo organizuojama pailgintos dienos grupė, kurios metu mokiniai buvo užimami įvairia veikla, vykdoma pagal patvirtintą veiklos planą.

Mokinių pasiekimai buvo vertinami vadovaujantis Šiaulių Medelyno progimnazijos 1–8 klasių mokinių pažangos ir pasiekimų vertinimo tvarkos aprašu, patvirtintu mokyklos direktoriaus 2017-08-24 įsakymu Nr. V-183. 1–8 klasių mokiniai asmeninę ūgtį planavo, fiksavo ir analizavo „Mokinio pažangos dienoraštyje“.

Naudodamiesi mokykloje įdiegta „Eduka“ elektroninio dienyno sistema, 1–8 klasių mokinių tėvai ir mokiniai buvo informuojami apie individualius mokymosi pasiekimų įvertinimus, lankomumą, ugdomąją veiklą.

Mokykla mokinio, turinčio specialiųjų ugdymosi poreikių (toliau – SUP), ugdymą organizuoja vadovaudamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011-09-30 įsakymu Nr. V-1795. Siekdama visapusiškai pažinti vaiką, identifikuoti realią probleminę situaciją, numatyti bendrus siekius ir teikti savalaikę ir kryptingą pagalbą vaikui ir šeimai mokykloje patvirtinta Medelyno progimnazijos pagalbos mokiniui ir šeimai programa (2018-12-20 įsakymo Nr. V-376). Visiems SUP mokiniams buvo teikiama švietimo pagalbos specialistų pagalba. Specialiojo pedagogo pagalba mokiniams teikiama atlikus Vaiko gerovės komisijai pirminį įvertinimą ir kompleksiškai įvertinus mokinio gebėjimus, patiriamus sunkumus Pedagoginės psichologinės tarnybos specialistams (psichologui, logopedui, spec. pedagogui). Pagalba SUP mokiniams buvo teikiama pamokų metu kabinete arba klasėje kartu su mokytoju. Logopedas pagalbą teikė mokiniams po pamokų, o specialiojo pedagogo, mokytojo pagalbininko teikiama – pamokų metu. SUP mokiniams buvo teikiama ir progimnazijos specialistų kompleksinė pagalba. Psichologinę, socialinę pedagoginę pagalbą mokiniams esant reikalui teikė mokytojai, klasės vadovai ir socialinis pedagogas.

Progimnazijos Vaiko gerovės komisija analizavo teikiamos švietimo pagalbos mokiniui veiksmingumą, prireikus koregavo švietimo pagalbos priemonių teikimą. Teikė rekomendacijas pedagogams, tėvams dėl specialiojo ugdymo būdų, metodų, organizavo ir koordinavo ugdymo programų pritaikymą.

Mokinių, besigydančių VšĮ Respublikinės Šiaulių ligoninės Tuberkuliozės ir plaučių ligų klinikoje, VšĮ Respublikinės Šiaulių ligoninės filialo vaikų ir paauglių psichiatrijos centre ugdymas buvo organizuojamas vadovaujantis Bendraisiais ugdymo planais ir Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl mokymosi formų ir mokymo organizavimo tvarkos aprašo patvirtinimo“.

Mokinio, kuris mokėsi pagal pagrindinio ugdymo programą, ugdymas buvo organizuojamas, vadovaujantis Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, Pradinio, pagrindinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“.

Norint patenkinti įvairius mokinių ugdymosi poreikius, atsižvelgiant į jų gebėjimus, buvo įgyvendinama ,,Gabių ir talentingų mokinių ugdymo(si) programa“. Progimnazijos mokiniai aktyviai dalyvavo progimnazijos, miesto, šalies olimpiadose bei konkursuose.

Progimnazijos mokytojai plėtojo gebėjimus taikyti formuojamojo vertinimo strategijas, padedančias siekti kiekvieno individualios pažangos vertinant mokinių pasiekimus. Nacionalinio mokinių pasiekimų patikrinimo rezultatai nuolat analizuojami bei priimami sprendimai, kaip koreguoti ir tobulinti ugdymą pamokoje, siekiant pagerinti mokinių pasiekimus. 2019–2020 m.m. 100% buvo panaudotos neformaliojo ugdymo valandos.

Paskelbus valstybės lygio ekstremaliąją situaciją šalyje ugdymo procesas buvo koreguotas ir organizuojamas vadovaujantis Medelyno progimnazijos direktoriaus 2020-03-20 įsakymu Nr. V-69 “Dėl Šiaulių Medelyno progimnazijos ugdymo(si) proceso organizavimo nuotoliniu būdu”, 2020-04-20 įsakymu Nr. V-78 “Dėl Šiaulių Medelyno progimnazijos ugdymo(si) proceso organizavimo nuotoliniu būdu ir tvarkos patvirtinimo” ir 2020-05-27 įsakymu Nr. V- 87 „Dėl Šiaulių Medelyno progimnazijos direktoriaus 2019 m. rugpjūčio 30 d. įsakymo Nr. v-254 „Dėl 2019-2021 mokslo metų Šiaulių Medelyno progimnazijos ugdymo plano patvirtinimo“ pakeitimo ir papildymo“. Ugdymo procesas buvo vykdomas nuotoliniu būdu naudojant Microsoft Teams aplinką.

Medelyno progimnazijos du pedagogai 2020-08-10 – 08-14 kėlė kvalifikaciją tobulinimo kursuose Maltoje, ETI Malta–executive training institute ir įgijo žinių apie CLIL metodo ir IT naudojimą ugdymo procese.

2020–2021 m. m. įgyvendindami ugdymo planą, atsižvelgdami į progimnazijos veiklos įsivertinimo išvadas sieksime:

* sudaryti galimybes kiekvienam besimokančiajam pagal jo galias įgyti bendrųjų ir esminių dalykinių kompetencijų – žinių, gebėjimų ir nuostatų – pagrindus;
* plėtoti mokinių personalizuotą ugdymą, siekiant kiekvieno mokinio asmenybės ūgties;
* plėtoti mokinių taikymo ir aukštesniųjų mąstymo kognityvinių gebėjimų ugdymą;
* plėtoti ankstyvojo užsienio kalbų ir inžinerinės dalies ugdymo programų įgyvendinimą;
* plėtoti tarpdalykinius ryšius 1–8 klasių pamokose ir integruotoje projektinėje veikloje;
* skatinti mokinius inicijuoti ir įgyvendinti idėjas progimnazijos ilgalaikiame kūrybiniame, patyriminiame projekte „Man sekasi“;
* tobulinti progimnazijos švietimo pagalbos ugdytiniams teikimą, jos veiksmingumo pamatavimą ir įvertinimą;
* motyvuojančios mokymosi aplinkos plėtros;
* užtikrinti kiekvieno mokinio nuolatinį dalyvavimą ilgalaikėje socialines ir emocines kompetencijas ugdančioje prevencinėje programoje;
* plėtoti 1–8 klasių mokinių socialinę-pilietinę veiklą, grįstą savanorystės principais ir orientuotą į klasės bendrakūrą.

**II SKYRIUS**

**2019–2021 M. M. UGDYMO PLANO BENDROSIOS NUOSTATOS**

1. Progimnazijos ugdymo planas reglamentuoja priešmokyklinio ugdymo, pradinio, pagrindinio ugdymo programos 1-osios dalies ir specialiųjų ugdymosi poreikių turintiems mokiniams pritaikytų, individualizuotų pradinio ugdymo, pagrindinio ugdymo 1-osios dalies programų bei neformaliojo vaikų švietimo programų įgyvendinimą. Medelyno progimnazijos 2020–2021 mokslo metų ugdymo planas koreguojamas vadovaujantis Švietimo, mokslo ir sporto ministro 2020 m. rugpjūčio 4 d. įsakymu Nr. V-1152 „Dėl Švietimo, mokslo ir sporto ministro 2019 m. balandžio 15 d. įsakymo Nr. V-413 „Dėl 2019–2020 ir 2020–2021 mokslo metų pradinio ugdymo programos bendrojo ugdymo plano patvirtinimo“ pakeitimo“ ir 2020 m. rugpjūčio 5 d. įsakymu Nr. V-1159 ,,Dėl švietimo, mokslo ir sporto ministro 2019 m. balandžio 15 d. įsakymo Nr. V-417 „Dėl 2019–2020 ir 2020–2021 mokslo metų pagrindinio ir vidurinio ugdymo programų bendrųjų ugdymo planų patvirtinimo“ pakeitimo“.
2. Progimnazijoje priešmokyklinis ugdymas vykdomas pagal priešmokyklinio ugdymo Bendrąją programą, patvirtintą Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779, Priešmokyklinio ugdymo organizavimo tvarkos aprašą, patvirtintą Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 (Lietuvos Respublikos švietimo ir mokslo ministro 2016 m. liepos 22 d. įsakymo Nr. V-674 redakcija) ir Šiaulių miesto savivaldybės tarybos 2020 m. gegužės 21 d. sprendimu Nr. T-187 „Dėl Šiaulių miesto priešmokyklinio ugdymo grupių skaičiaus ir švietimo įstaigose įgyvendinamų priešmokyklinio ugdymo organizavimo modelių 2020–2021 mokslo metais nustatymo“ patvirtintą modelį.
3. Progimnazijos ugdymo plano tikslas **–** apibrėžti ugdymo programų turinio formavimą, ugdymo proceso organizavimą, kad kiekvienas mokinys pasiektų asmeninės pažangos ir geresnių ugdymo(si) rezultatų, įgytų mokymuisi visą gyvenimą būtinų bendrųjų ir dalykinių kompetencijų.
4. Progimnazijos ugdymo plano uždaviniai:
   1. nustatyti pamokų skaičių kiekvienoje klasėje, skirtą dalykų ugdymo programoms įgyvendinti;
   2. remiantis švietimo stebėsenos, mokinių pasiekimų ir pažangos vertinimo ugdymo procese duomenimis ir informacija, nacionalinio mokinių pasiekimų patikrinimo 2 klasių mokinių: skaitymo, rašymo, matematikos, 4 klasių mokinių: skaitymo, rašymo, matematikos, pasaulio pažinimo, 6 klasių mokinių: skaitymo, rašymo, matematikos, 8 klasių mokinių: matematikos ir gamtos mokslų testų rezultatais, nacionalinių ir tarptautinių mokinių pasiekimų tyrimų rezultatais, progimnazijos veiklos įsivertinimo ir išorinio vertinimo, mokinių poreikių analizės duomenimis, numatyti pagrindinius ugdymo turinio formavimo, pritaikymo pagal mokinių poreikius būdus, įgyvendinimo progimnazijoje galimybes;
   3. ugdymo proceso dalyvių sąveiką (mokytojo ir mokinio, mokinio ir mokinio, mokymo ir mokymosi aplinkų) ugdymo(si) procese, siekiant personalizuoto ir savivaldaus mokymosi;
   4. pateikti mokyklos ugdymo turinio įgyvendinimo aprašą.
5. 2020–2021 m. m. ugdymo turinį 1-8 klasėse reglamentuoja Pradinio ir pagrindinio ugdymo bendrosios programos, patvirtintos Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl pradinio ir pagrindinio ugdymo bendrųjų programų patvirtinimo“(toliau – Bendrosios programos), Pradinio, pagrindinio ir vidurinio ugdymo programų aprašas, patvirtintas Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl pradinio, pagrindinio ir vidurinio ugdymo programų aprašo patvirtinimo“, 2016 m. balandžio 14 d. įsakymu Nr. V-325 „Dėl švietimo ir mokslo ministro 2015 m. gruodžio 21 d. įsakymo Nr. V-1309 „Dėl pradinio, pagrindinio ir vidurinio ugdymo programų aprašo patvirtinimo“ pakeitimo“, 2016 m. birželio 29 d. įsakymu Nr. V-608 „Dėl švietimo ir mokslo ministro 2016 m. balandžio 14 d. įsakymo Nr. V-325 „Dėl švietimo ir mokslo ministro 2015 m. gruodžio 21 d. įsakymo Nr. V-1309 „Dėl pradinio, pagrindinio ir vidurinio ugdymo programų aprašo patvirtinimo“ pakeitimo“ pakeitimo“, 2016 m. birželio 29 d. įsakymu Nr. V-610 „Dėl švietimo ir mokslo ministro 2015 m. gruodžio 21 d. įsakymo Nr. V-1309 „Dėl pradinio, pagrindinio ir vidurinio ugdymo programų aprašo patvirtinimo“ pakeitimo“, Mokymosi pagal formaliojo švietimo programas formų ir mokymo organizavimo tvarkos aprašas, patvirtintas Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl mokymosi formų ir mokymo organizavimo tvarkos aprašo patvirtinimo“, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, Šiaulių miesto vaiko asmenybės ūgties koncepcija, patvirtinta Šiaulių miesto savivaldybės administracijos direktoriaus 2016 m. lapkričio 25 d. įsakymu Nr. A-1601.
6. Mokyklos ugdymo plane vartojamos sąvokos:
   1. **Kontrolinis darbas** – žinių, gebėjimų, įgūdžių parodymas arba mokinio žinias, gebėjimus, įgūdžius patikrinantis ir formaliai vertinamas darbas, kuriam atlikti skiriama ne mažiau kaip 30 minučių.
   2. **Išlyginamoji klasė** – klasė, sudaryta iš mokinių, nutraukusių mokymąsi ar nesimokiusių kai kurių bendrojo ugdymo dalykų.
   3. **Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti.
   4. **Mokyklos ugdymo planas** – mokykloje vykdomų ugdymo programų įgyvendinimo aprašas, parengtas, vadovaujantis Bendraisiais ugdymo planais.
   5. **Pamoka** – pagrindinė nustatytos trukmės nepertraukiamo mokymosi organizavimo forma.
   6. **Specialioji pamoka** – pamoka mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, išskirtiniams asmens gabumams ugdyti.
   7. **Specialiosios pratybos** – švietimo pagalbos teikimo forma mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, plėtojant gebėjimus ir galias.

Bendruosiuose ugdymo planuose vartojamos sąvokos, apibrėžtos Lietuvos Respublikos švietimo įstatyme ir kituose švietimą reglamentuojančiuose teisės aktuose.

**PIRMASIS SKIRSNIS**

**MOKSLO METŲ TRUKMĖ. UGDYMO ORGANIZAVIMAS**

1. Mokslo metų ir ugdymo proceso:
   1. pradžia 2019 m. rugsėjo 2 d. Ugdymo procesas baigiamas: 1–4 klasių mokiniams – birželio 9 d.; 5–8 klasių mokiniams – birželio 23 d.
   2. pradžia 2020 m. rugsėjo 1 d. Ugdymo procesas baigiamas: 1–4 klasių mokiniams – birželio 9 d.; 5–8 klasių mokiniams – birželio 23 d.
2. Ugdymo procesas 1–8 klasėse skirstomas pusmečiais:
   1. pirmas pusmetis:
      1. 2019 m. rugsėjo 2 d.–2020 sausio 31 d.;
      2. 2020 m. rugsėjo 1 d.–2021 sausio 31 d.;
   2. antras pusmetis:
      1. 1–4 klasių mokiniams – 2020 m. vasario 1 d. – birželio 9 d.; 5–8 klasių mokiniams – 2020 m. vasario 1 d.–birželio 23 d.;
      2. 1–4 klasių mokiniams – 2021 m. vasario 3 d. – birželio 9 d.; 5–8 klasių mokiniams – 2021 m. vasario 3 d.–birželio 23 d.
3. 1–8 klasių mokiniai visus mokslo metus mokosi 5 dienas per savaitę.
4. Mokinių atostogos 2019–2020 mokslo metais:

|  |  |  |  |
| --- | --- | --- | --- |
|  | Prasideda | Baigiasi | Į mokyklą |
| 1-8 kl. – rudens | 2019-10-28 | 2019-10-31 | 2019-11-04 |
| 1-8 kl. – žiemos ( Kalėdų) | 2019-12-23 | 2020-01-03 | 2020-01-06 |
| 1-8 kl. – žiemos | 2020-02-17 | 2020-02-21 | 2020-02-24 |
| 1-8 kl. – pavasario ( Velykų) | 2020-04-14 | 2020-04-17 | 2020-04-20 |
| 1-4 kl. – vasaros | 2020-06-10 | 2020-08-31 | 2020-09-01 |
| 5-8 kl. – vasaros | 2020-06-24 | 2020-08-31 | 2020-09-01 |

1. Mokinių atostogos 2020–2021 mokslo metais:

|  |  |  |  |
| --- | --- | --- | --- |
|  | Prasideda | Baigiasi | Į mokyklą |
| 1-8 kl. – rudens | 2020-10-26 | 2020-10-30 | 2020-11-03 |
| 1-8 kl. – žiemos ( Kalėdų) | 2020-12-23 | 2021-01-05 | 2021-01-06 |
| 1-8 kl. – žiemos | 2021-02-15 | 2021-02-19 | 2021-02-22 |
| 1-8 kl. – pavasario ( Velykų) | 2021-04-06 | 2021-04-09 | 2021-04-12 |
| 1-4 kl. – vasaros | 2021-06-10 | 2021-08-31 | 2021-09-01 |
| 5-8 kl. – vasaros | 2021-06-24 | 2021-08-31 | 2021-09-01 |

1. Kultūrinei, meninei, pažintinei, kūrybinei, sportinei, praktinei, socialinei, prevencinei, vertybinių nuostatų ugdymo ir kitai ugdomajai veiklai, įvairiems projektams vykdyti 1–8 klasių mokiniams skiriama 10 mokymosi dienų. Ši veikla organizuojama pagal direktoriaus įsakymu patvirtintą planą. Rekomenduojamos veiklos:

|  |  |
| --- | --- |
| 2019–2020 m. m. | 2020–2021 m. m. |
| 2019-09-02 – Mokslo ir žinių diena (1-8 kl.). | 2020-09-01 – Mokslo ir žinių diena (1-8 kl.). |
| 2019-09-06 – Kultūrinė diena „Aš esu Šiauliai“ (1-8 kl.). | 2020-09-02 – Ugdymo proceso organizavimas socialinių partnerių erdvėse (2-8 kl.). |
| 2019 m. spalio mėn. – Patyriminio ugdymo (STEAM) diena (1-8 kl.). | 2020-09-03 – Patyriminio ugdymo (STEAM) diena (2-8 kl.). |
| 2019-12-20 – Gerumo ir santarvės ugdymo diena (1-8 kl.). | 2020-09-04 – Patyriminio ugdymo (STEAM) diena (2-8 kl.). |
| 2020-02-14 – Pilietiškumo ir lietuvių kalbos puoselėjimo diena (1-8 kl.). | 2020-09-07 – Edukacinės išvykos (2-8 kl.). |
| 2020-02-25 – Užgavėnių diena (1-8 kl.). | 2020-09-08 – Edukacinės išvykos (2-8 kl.). |
| 2020-03-04 – Verslumo diena (1-8 kl.). | 2020-09-09 – Patyriminio ugdymo diena (2-8 kl.). |
| 2020-05-15 – Šeimos diena (1-8 kl.). | 2020-09-10 – Medelyno bendruomenės ir Šiaulių miesto šventė (1-8 kl.). |
| 2020-06-08 – Vaikystės aitvarai (1-4 kl.). | 2020-09-11 – Šiaulių miesto gimtadienis “Šiauliai šviečia” (1-8 kl.). |
| 2020-06-09 – Mokinių kūrybinės saviraiškos diena (1-4 kl.). | 2021-06-07 – Projektinė diena (1-4 kl.).  2021-06-21 – Projektinė diena (5-8 kl.). |
| 2020-06-22 – Sveikatingumo, sporto ir turizmo diena (5-8 kl.). | 2021-06-08 – Sveikatingumo, sporto ir turizmo diena(1-4 kl.).  2021-06-22 – Sveikatingumo, sporto ir turizmo diena (5-8 kl.). |
| 2020-06-23 – Mokinių kūrybinės saviraiškos diena (5-8 kl.). | 2021-06-09 – Mokinių kūrybinės saviraiškos diena (1-4 kl.).  2021-06-23 – Mokinių kūrybinės saviraiškos diena (5-8 kl.). |

1. Progimnazija, atsiradus Bendruosiuose ugdymo planuose nenumatytiems atvejams ugdymo proceso metu, gali koreguoti progimnazijos ugdymo plano įgyvendinimą arba mokinio individualų ugdymo planą priklausomai nuo mokymo lėšų, išlaikydama minimalų pamokų skaičių dalykų programoms įgyvendinti ir minimalų privalomų pamokų skaičių mokiniui.
2. Oro temperatūrai esant 20 laipsnių šalčio ar žemesnei, į mokyklą gali neiti 1–5 klasių mokiniai, esant 25 laipsniams šalčio ar žemesnei temperatūrai – 6–8 klasių mokiniai. Šios dienos įskaičiuojamos į mokymosi dienų skaičių. Ugdymo procesas, atvykusiems į mokyklą mokiniams, vykdomas. Šiltuoju metų laikotarpiu, temperatūrai mokymosi patalpose viršijus numatytąją Lietuvos higienos normoje HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtintoje Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017. „Mokykla, vykdanti bendrojo ugdymo programas. Bendrieji sveikatos saugos reikalavimai“, ugdymo procesas gali būti koreguojamas ir organizuojamas kitose erdvėse.
   1. Esant aplinkybėms, keliančioms pavojų mokinių sveikatai ar gyvybei, progimnazijos vadovas priima sprendimus dėl ugdymo proceso koregavimo ar sustabdymo, o mokymuisi reikalinga informacija skelbiama mokyklos interneto svetainėje ir (arba) elektroniniame dienyne. Šios dienos įskaičiuojamos ar neįskaičiuojamos į ugdymo dienų skaičių derinama su Švietimo skyriaus vedėju.
   2. Ugdymo plano įgyvendinimui po ugdymo proceso sustabdymo koreguojamas dalykų ugdymo turinys: teikiamos individualios ir/ar grupinės trumpalaikės konsultacijos, derinamas formaliojo ir neformaliojo švietimo programų turinys, pasitelkiama savanoryste grįsta bendradarbiaujančių gimnazijų mokinių pagalba progimnazijos mokiniams ruošiant namų darbus ir likviduojant mokymosi spragas.
   3. Karštuoju metų laiku ugdymo turinys įgyvendinamas per projektines veiklas, kitose erdvėse, išnaudojant elektronines komunikavimo galimybes, organizuojant trumpalaikes konsultacijas.
3. Mokyklos vadovas priima sprendimus dėl ugdymo proceso koregavimo, apie priimtus sprendimus informuojama mokyklos taryba, savivaldybės vykdomoji institucija ar jos įgaliotas asmuo, tėvai (globėjai, rūpintojai).

**ANTRASIS SKIRSNIS**

**MOKYKLOS UGDYMO PLANO RENGIMAS.**

**MOKYKLOS UGDYMO TURINIO ĮGYVENDINIMAS**

1. Progimnazijos ugdymo planas parengtas pagal 2019–2020 ir 2020–2021 mokslo metų pradinio ugdymo programos bendrąjį ugdymo planą, patvirtintą Lietuvos Respublikos švietimo ir mokslo ministro 2019 m. balandžio 15 d. įsakymu Nr. V-413, 2019–2020 ir 2020–2021 mokslo metų pagrindinio ir vidurinio ugdymo programų bendruosius ugdymo planus, patvirtintus Lietuvos Respublikos švietimo ir mokslo ministro 2019 m. balandžio 15 d. įsakymu Nr. V-417, suderintas su Švietimo skyriaus vedėju, progimnazijos taryba ir patvirtintas direktoriaus.
2. Progimnazijos ugdymo planas parengtas 2019 m. balandžio 29 d. direktoriaus įsakymu Nr. V-167 „Dėl darbo grupės 2019–2020 ir 2020–2021 m. m. ugdymo planui parengti sudarymo“ sudarytos darbo grupės.
3. Mokyklos ugdymo plano įgyvendinimo stebėseną vykdo direktoriaus pavaduotojai ugdymui.
4. Progimnazijos tarybos sprendimai dėl ugdymo plano priimti 2020 m. rugpjūčio 26 d., protokolo Nr. MT-2, progimnazijos mokytojų tarybos susitarimai – 2020 m. birželio 2 d., protokolo Nr. PT-3, 2020 m. birželio 16 d., protokolo Nr. PT-4. Rengiant mokyklos ugdymo planą priimti sprendimai:
   1. Dėl prevencinių ir socialinių įgūdžių programų įgyvendinimo, integruojant jas į klasės vadovo veiklą. Mokykloje įgyvendinamos programos: „Zipio draugai“, „Antras žingsnis“, „Įveikime kartu“, „Paauglystės kryžkelės“, „Gyvai“. Į mokyklos turinį integruojama Sveikatos ir lytiškumo ugdymo bei rengimo šeimai bendroji programa. 8 klasių mokiniai dalyvaus tarptautinėje socialinių įgūdžių programoje DofE.
   2. 1–4 klasėse į visus mokomuosius dalykus integruojama Žmogaus saugos programa. Informacinių technologijų programa integruojama į kalbų mokymą(si), matematiką, pasaulio pažinimą.
   3. 1–8 klasėse į visus mokomuosius dalykus, klasių vadovų veiklą, neformaliojo švietimo veiklą, progimnazijos bendruomenės renginius integruojama Etninės kultūros programa, Ugdymo karjerai programa.
   4. Pagrindinė ugdymo proceso organizavimo forma - pamoka.
      1. Pamokos 1–8 klasėms prasideda 8.00 val.
      2. Pamokos trukmė 1 klasėje – 35 min., 2–8 klasėse – 45 min.
   5. Mokinių pasiekimai vertinami vadovaujantis Šiaulių Medelyno progimnazijos 1–8 klasių mokinių pažangos ir pasiekimų vertinimo tvarkos aprašu, patvirtintu mokyklos direktoriaus 2017-08-24 įsakymu Nr. V-183.
   6. Dėl priemonių, padėsiančių mokiniams pasiekti aukštesnių mokymosi pasiekimų ir pažangos (Mokytojų tarybos posėdžio 2019 m. birželio 18 d., protokolo Nr. PT-4); dėl mokymosi pagalbos teikimo įgyvendinant Medelyno progimnazijos pagalbos mokiniui ir šeimai programą, patvirtintą progimnazijos direktoriaus 2018-12-20 įsakymu Nr. V-376.
   7. Dėl neformaliojo vaikų švietimo pasiūlos, mokinių skaičiaus grupėje (ne mažiau kaip 12 mokinių) ir organizavimo, dėl pamokų, skirtų mokinio ugdymo poreikiams ir mokymosi pagalbai teikti, panaudojimo bei dėl projekto „Man sekasi“ įgyvendinimo (Mokytojų tarybos posėdžio 2019 m. rugpjūčio 30 d., protokolo Nr. PT-5).
5. Pamokos, mokinių ugdymo poreikiams tenkinti, mokymosi pagalbai teikti skiriamos:
   1. projektinei ir kitai mokinių ugdomajai veiklai, padedančiai siekti Bendrųjų programų tikslų;
   2. turintiems mokymosi sunkumų, užsieniečių ir grįžusių iš užsienio LR piliečių vaikų ar mokinių, perėjusių iš mokyklos, kurioje buvo mokoma kita kalba, ugdymosi spragoms likviduoti;
   3. mokinių, turinčių specialiųjų ugdymosi poreikių, ugdymui, nedidinant privalomo pamokų skaičiaus;
   4. integruotam ankstyvojo vokiečių ir prancūzų kalbos ir dalyko mokymui, kuris prisideda prie nuoseklaus kompetencijų, žinių ir gebėjimų, nuostatų ugdymo, kai pamokos metu dirba du mokytojai;
   5. Inžinerinio ugdymo dalies įgyvendinimui.
6. Ugdymo plano lentelėse pateiktas dalykų savaitinių pamokų skaičius kiekvienam klasės komplektui 2020–2021 m. m. (1 ir 2 priedas), mokinių ugdymo(si) poreikius tenkinančių valandų (3 priedas).
7. Individualus ugdymo planas sudaromas mokiniui, turinčiam didelių ir labai didelių specialiųjų ugdymosi poreikių, itin sėkmingai besimokantiems, atvykusiems iš užsienio ar mokomiems namie savarankišku ar (ir) nuotoliniu mokymo proceso organizavimo būdu pagal pradinio ugdymo programą, pagrindinio ugdymo programos pirmą dalį, mokiniams, turintiems specialiųjų ugdymosi poreikių, pritaikytą ar individualizuotą pradinio ugdymo ar pagrindinio ugdymo pirmosios dalies programą.
8. Mokinio individualus ugdymo planas rengiamas ir įgyvendinamas bendradarbiaujant progimnazijos vadovams, mokytojams, mokiniams, jų tėvams (globėjams, rūpintojams), švietimo pagalbos specialistams pagal progimnazijos pateiktą formą.
9. Suderinus su mokinio tėvais (globėjais, rūpintojais) mokinys gali būti progimnazijos direktoriaus įsakymu atleidžiamas nuo kai kurių pamokų ir nesimokyti dailės, muzikos, technologijų ir fizinio ugdymo, jei mokymas namie trunka daugiau negu pusmetį. Mokiniui atleistam nuo dailės, muzikos, technologijų ir fizinio ugdymo dalykų, dienyne ir individualaus ugdymosi plane rašoma „atleista“.
10. Mokyklos ugdymo turinys formuojamas pagal mokyklos tikslus, mokinių ugdymo(si) poreikius ir įgyvendinamas vadovaujantis Priešmokyklinio ugdymo tvarkos aprašu, patvirtintu Lietuvos Respublikos švietimo ir mokslo ministro 2016 m. liepos 22 d. įsakymo Nr. V-674 „Dėl švietimo ir mokslo ministro 2013 m. lapkričio 21 d. įsakymo Nr. V-1106 pakeitimo „Dėl priešmokyklinio ugdymo tvarkos aprašo patvirtinimo“, Pradinio, pagrindinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“, Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 1 priedo „Pradinio ugdymo bendroji programa“ nuostatomis dėl ugdymo turinio kūrimo ir mokymosi pasiekimų, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, Bendraisiais ugdymo planais, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, Šiaulių miesto vaiko asmenybės ūgties koncepcija, patvirtinta Šiaulių miesto savivaldybės administracijos direktoriaus 2016 m. lapkričio 25 įsakymu Nr. A-1601.
11. Progimnazijoje vykdomoms ugdymo programoms ir ugdymo turiniui įgyvendinti progimnazijos bendruomenė – mokytojai, mokiniai ir jų tėvai (globėjai, rūpintojai) – rengia ugdymo planą, grindžiamą demokratiškumo, subsidiarumo, prieinamumo, perimamumo, tęstinumo, bendradarbiavimo principais, atsižvelgiant į progimnazijos intelektualinius ir materialinius resursus, tradicijas, galimybes ir mokinių bei jų tėvų (globėjų, rūpintojų) poreikius*.* 
    1. Progimnazijos ugdymo turinio formavimo ir įgyvendinimo tikslas – sudaryti sąlygas 1–8 klasių mokiniams įgyti bendrųjų kompetencijų ir esminių dalykinių kompetencijų pagrindus, užtikrinančius integralią asmenybės brandą, ugdymo turinį pritaikant pagal mokinių poreikius. Priešmokyklinio ugdymo tikslas – atsižvelgiant į kiekvieno vaiko patirtį, galias, ugdymosi poreikius, vadovaujantis humanistinėmis ir demokratinėmis vertybėmis, užtikrinti optimalią vaiko raidą, padėti pasirengti mokytis pagal pradinio ugdymo programą.
    2. Formuojant ir įgyvendinant progimnazijos ugdymo turinį laikomasi šių nuostatų:

* ugdymas orientuotas į mokinį, grindžiamas mokinio supratimu ir prireikus pagalba jam;
* ugdymas integralus, kontekstualus;
* ugdymas personalizuotas;
* orientuojamasi į ugdymo(si) procesą interaktyvų, skatinantį mokinius bendradarbiauti, tyrinėti, spręsti problemas;
* ugdymo procesas motyvuojantis, veiksmingas.

1. Pirmų ir penktų klasių ir naujai atvykusiems mokiniams skiriamas dviejų mėnesių adaptacinis laikotarpis. 5-tų klasių ir naujai atvykusiems mokiniams rugsėjo mėnesį nerašomi pažymiai, o spalio mėnesį nerašomi nepatenkinami mokymosi pasiekimų vertinimai.
2. Ugdomoji veikla gali būti vykdoma:
   1. progimnazijos fizinei aplinkai priskirtose aplinkose;
   2. ugdymui tinkamose socialinių partnerių aplinkose;
   3. muziejuose, lankytinose istorinėse vietose, viešosiose bibliotekose, gamtoje, etninės kultūros centruose, nacionaliniuose ir regioniniuose parkuose, tradicinių amatų centruose, tradicijas puoselėjančiose kaimo turizmo sodybose, mokslo ir kitose įstaigose, įmonėse, mokiniams priimtinose žinių įgijimo būdais, aktyviam ugdymuisi pritaikytose, fizinėse bei virtualiose aplinkose.
3. Mokykla, siekdama nuosekliai ugdyti mokinių kompetencijas, mokyklos ugdymo turinyje susieja formalųjį ugdymą su neformaliosiomis praktinėmis veiklomis:
   1. pažintinėmis ir kultūrinėmis veiklomis, sudaro galimybes mokiniams lankytis muziejų, bibliotekų organizuojamose programose ir renginiuose. Mokiniai, dalyvaudami šiose veiklose, gilina savo kūrybines žinias, tobulina pažintines kompetencijas ir ugdosi vertybines nuostatas;
   2. skatinančiomis pilietinį įsitraukimą, ugdančiomis gebėjimą priimti sprendimus ir motyvaciją dalyvauti mokyklos ir vietos bendruomenės veiklose. Šios veiklos padeda mokiniams teorines pilietiškumo žinias įprasminti praktinėje ar projektinėje veikloje bendradarbiaujant;
   3. padedančiomis mokiniams ugdytis medijų ir informacinį raštingumą;
   4. socialinėmis (karitatyvinėmis) veiklomis, padedančiomis mokiniams ugdytis pagarbos, rūpinimosi, pagalbos kitam ir kitokiam vertybines nuostatas, sudarančiomis galimybes mokiniui ugdytis praktines socialines kompetencijas, įgyjant realios globos patirties.
4. Pažintinė, kultūrinė, meninė, kūrybinė, socialinė-pilietinė veikla yra privaloma, sudėtinė ugdymo proceso dalis. Veikla siejama su mokyklos ugdymo tikslais ir su mokinių mokymosi poreikiais, organizuojama ne tik mokykloje, bet ir kitose aplinkose: muziejuose, atviros prieigos centruose, virtualiosiose mokymosi aplinkose. Mokykla šią veiklą organizuoja per mokslo metus. Socialinė-pilietinė veiklai skiriama ne mažiau kaip 15 valandų (pamokų) per mokslo metus 5–8 klasėse ir 7 valandos 1–4 klasėse. Šias veiklas mokiniai atlieka savarankiškai arba grupelėmis bendradarbiaudami, kuruojant klasių vadovams ir mokyklos socialinių kompetencijų ugdymo koordinatoriui. Mokinio mokymosi laikas išvykose, ekskursijose ir kitais panašiais atvejais, trunkantis ilgiau nei pamoka, perskaičiuojamas į konkretaus dalyko(-ų) mokymosi laiką (pagal pamokos(-ų) trukmę). Pavyzdžiui, 3 astronominių valandų trukmės ugdymo procesas muziejuje gali būti įskaitytas kaip atitinkamo dalyko 4 pamokos, kurių trukmė po 45 min. Pedagogai mokinių veiklų įrodymus kaupia ir fiksuoja Eduka dienyne.
5. Mokykloje organizuojamas socialinių kompetencijų ugdymas (SKU) vadovaujantis „Socialinių kompetencijų ugdymo organizavimo tvarkos aprašu“, patvirtintu progimnazijos direktoriaus 2017 m. spalio 2 d. įsakymu Nr. V-224 ir skelbiamu mokyklos svetainėje [www.medelynoprogimnazija.lt](http://www.medelynoprogimnazija.lt). Siekiant tobulinti mokinių socialines kompetencijas, asmeninę atsakomybę ir lyderystės įgūdžius (savimonę, socialinį suvokimą, asmenybės valdymą, bendravimo įgūdžius, atsakingų sprendimų priėmimą), SKU kryptys įgyvendinamos šiomis veiklomis:
   1. įgyvendinamas SKU Medelyno progimnazijos modelis 5–8 klasėse;
   2. individualios mokinio pažangos stebėjimas ir analizavimas;
   3. neformaliojo ugdymo užsiėmimai;
   4. klasių vadovų veikla;
   5. kompetencijų tobulinimas;
   6. tėvų įtraukimas į individualios vaiko pažangos plėtotę;
   7. edukacinių erdvių kūrimas ir puoselėjimas.
6. Mokiniams, be privalomojo ugdymo turinio dalykų, siūloma pasirinkti dalykų modulius, pagal mokyklos vadovo patvirtintas programas. Mokytojai, rengdami dalykų modulių turinį, vadovaujasi Bendraisiais formaliojo švietimo programų reikalavimais, patvirtintais Lietuvos Respublikos švietimo ir mokslo ministro 2004 m. balandžio 13 d. įsakymu Nr. ISAK-535 „Dėl Bendrųjų formaliojo švietimo programų reikalavimų patvirtinimo“.

**TREČIASIS SKIRSNIS**

**MOKINIŲ MOKYMOSI KRŪVIO REGULIAVIMAS**

1. Mokykloje atliekama mokinių mokymosi krūvio stebėsena. Mokiniui mokymosi krūvis per savaitę yra optimalus ir paskirstytas proporcingai. Penktadienį organizuojama mažiau pamokų nei kitomis savaitės dienomis.
2. 1–4 klasių mokinimas ne daugiau kaip 5, o 5–8 klasių mokiniams ne daugiau kaip 7 pamokos per dieną.
3. Mokiniams skiriamas vienas kontrolinis darbas per dieną. Apie kontrolinį darbą mokiniai informuojami ne vėliau kaip prieš savaitę elektroniniame dienyne. Kontroliniai darbai nerašomi po ligos, atostogų ir po šventinių dienų.
4. Užduotys į namus:
   1. skiriamos atsižvelgiant į mokinio galias, grįžtamajai informacijai gauti;
   2. užduočių į namus skyrimą klasėje dirbantys mokytojai derina tarpusavyje. 3, 4 klasių mokiniams skiriamos užduotys, kurioms atlikti reikia ne daugiau kaip 1 valandos, 5, 6 klasių – 1,5 valandos, 7, 8 klasių – 2 valandų. 1 klasių mokiniams užduotys į namus neskiriamos, o 2 klasių mokiniams laikas, skiriamas namų užduotims atlikti, per savaitę neviršija 0,5 val.;
   3. neužduodamos prieš atostogas, neskiriamos dėl įvairių priežasčių neįvykusių pamokų turiniui įgyvendinti.
5. Mokiniams, kurie negali tinkamai atlikti užduočių namuose dėl nepalankių socialinių ekonominių kultūrinių sąlygų, sudaromos sąlygos jas atlikti mokykloje arba jie nukreipiami į dienos centrus.
6. Mokiniams skiriamas privalomas minimalus pamokų skaičius, o pasirinkus didesnį nei minimalų pamokų skaičių, jis suderinamas su mokinių tėvais (globėjais, rūpintojais).
7. Mokymosi pagalbai skiriama trumpalaikių ar ilgalaikių konsultacijų. Trumpalaikės konsultacijos (trumpesnės už pamokos trukmę) neįskaitomos į mokinio mokymosi krūvį, o ilgalaikės (trukmė lygi pamokos trukmei) įskaitomos į mokymosi krūvį. Mokinių tėvai (globėjai, rūpintojai) informuojami apie mokiniui siūlomą suteikti mokymosi pagalbą, apie mokinio daromą pažangą.

**KETVIRTASIS SKIRSNIS**

**MOKINIŲ MOKYMOSI PASIEKIMŲ IR PAŽANGOS VERTINIMAS**

1. Mokinių mokymosi pasiekimų ir pažangos vertinimas yra mokyklos ugdymo turinio dalis ir atliepia keliamus ugdymo tikslus. Vertinant mokinių pasiekimus ir pažangą vadovaujamasi Ugdymo programų aprašu, Pradinio ir Pagrindinio ugdymo bendrosiomis programomis, Nuosekliojo mokymosi pagal bendrojo ugdymo programas tvarkos aprašu ir kitais teisės aktais, reglamentuojančiais mokinių pasiekimų ir pažangos vertinimą.
2. Mokykloje parengtas Medelyno progimnazijos 1–8 klasių mokinių pažangos ir pasiekimų vertinimo tvarkos aprašas, patvirtintas mokyklos 2017-08-24 direktoriaus įsakymu Nr. V-183, skelbiamas mokyklos internetinėje svetainėje [www.medelynoprogimnazija.lt](http://www.medelynoprogimnazija.lt) .
3. Mokyklos bendruomenės priimti sprendimai:
   1. dėl mokinio pasiekimams ir pažangai vertinti ar/ir įvertinti būdų ir priemonių, vertinimo pažymiais (10 balų vertinimo sistema), komentarų, kaupiamųjų taškų, mokymosi pasiekimų aprašų, į(si)vertinimų, aprašomųjų vertinimų. Mokinių, kurie mokosi dalykų modulių, pasiekimai įvertinami „(ne)įskaityta“;
   2. dėl mokinių pasiekimų ir pažangos vertinimo formų dermės (mokytojams, dirbantiems su toje pačioje klasėje ugdomais mokiniais).
4. Mokyklos ugdymo procese derinamas formuojamasis, diagnostinis ir apibendrinamasis vertinimas.
5. Formuojamasis vertinimas atliekamas nuolat ugdymo proceso metu teikiant mokiniui informaciją (dažniausiai žodžiu, o prireikus ir raštu, t. y. parašant komentarą) apie jo mokymosi eigą, pasiekimus ar nesėkmes. Formuojamojo vertinimo paskirtis – padėti mokiniui mokytis, teikti ir gauti grįžtamąjį ryšį, stebėti daromą pažangą, suteikti pagalbą laiku, siekiant pagerinti mokinio pasiekimus.
6. Diagnostinis vertinimas pagal iš anksto aptartus su mokiniais vertinimo kriterijus paprastai atliekamas tam tikro ugdymo(si) etapo pradžioje ir pabaigoje, siekiant nustatyti esamą padėtį: kokie yra mokinio pasiekimai ir padaryta pažanga, numatyti tolesnio mokymosi galimybes, suteikti mokymosi pagalbą sunkumams įveikti.
7. Apibendrinamasis vertinimas atliekamas ugdymo laikotarpio ir pradinio ugdymo programos pabaigoje. Pusmečio mokinių pasiekimai apibendrinami vertinant mokinio per mokykloje nustatytą ugdymo laikotarpį padarytą pažangą, orientuojantis į Bendrojoje programoje aprašytus mokinių pasiekimų lygių požymius. Mokinių pasiekimai ir pažanga fiksuojami Eduka dienyne.
8. Pusmečio mokinio ugdymo pasiekimus apibendrina ir fiksuoja jį ugdęs dalyko mokytojas arba kitas teisės aktais nustatytas asmuo, atsižvelgiant į gautus įvertinimus. Mokinio pasiekimai įvertinami juos siejant su Bendrosiose programose dalyko aprašytais vertinimo aprašais ir žinomi besimokančiajam.
9. Mokykla tobulina individualios mokinio pažangos stebėjimo sistemą ir tam naudoja duomenis: nacionalinių mokinių pasiekimų patikrinimų, kontrolinių, namų darbų, pusmečių įvertinimų rezultatus.

Individualios mokinio pažangos paskirtis – stebėti, ar mokinio įgytų kompetencijų lygis atitinka keliamus tikslus ir individualias galias, siekius bei patirtį, ar mokinys išmoksta naujų ir sudėtingesnių dalykų, įgyja naujų gebėjimų, tvirtesnių vertybinių nuostatų; skatinti mokinio savistabą, atkaklumą, savo veiklos / mokymosi į(si)vertinimą ir tobulinimą.

Individualios mokinio pažangos vertinime dalyvauja mokinys, jo tėvai (globėjai, rūpintojai), ugdantys mokytojai ir kiti švietimo specialistai. Atsižvelgiant į vertinimo informaciją, koreguojamas mokinio mokymasis.

1. Mokykla Nacionaliniame mokinių pasiekimų patikrinime dalyvauja savivaldybės vykdomosios institucijos arba mokyklos vadovo sprendimu. Mokinio pasiekimų rezultatai neįskaičiuojami į pusmečio įvertinimą.
2. Mokiniai ir jų tėvai (globėjai, rūpintojai) apie mokymosi pažangą ir pasiekimus informuojami mokyklos nustatyta tvarka vadovaujantis Lietuvos Respublikos asmens duomenų teisinės apsaugos įstatymo reikalavimais.

**PENKTASIS SKIRSNIS**

**MOKYMOSI PASIEKIMŲ GERINIMAS IR MOKYMOSI PAGALBOS TEIKIMAS, ĮGYVENDINANT UGDYMO PROGRAMAS**

1. Mokykla sudaro sąlygas kiekvienam mokiniui mokytis pagal jo galias ir siekti kuo aukštesnių pasiekimų. Mokykloje už mokinių pasiekimų stebėsenos koordinavimą, gerinimą ir mokymosi pagalbos organizavimą atsakingas direktoriaus pavaduotojas ugdymui.
2. sudaryti sąlygas kiekvienam mokiniui mokytis pagal jo gebėjimus ir pagerinti mokinių pažangą ir pasiekimus, mokymosi pagalba teikiama mokiniui:

* dėl ligos ar kitų priežasčių praleidusiam dalį pamokų;
* gavusiam nepatenkinamą atsiskaitomųjų ar kontrolinių darbų įvertinimą;
* gavusiam 2–3 iš eilės nepatenkinamus kurio nors dalyko įvertinimus;
* jei pasiekimų lygis (vieno ar kelių dalykų) žemesnis, nei numatytas Pagrindinio ugdymo bendrosiose programose pagal patenkinamo pasiekimų lygio požymius, ir mokinys nedaro pažangos;
* jei nacionalinio pasiekimų patikrinimo metu nepasiekė patenkinamo lygmens;
* jei jo pasiekimai yra aukščiausio lygmens ir (ar) jei jis siekia domėtis pasirinkta mokymosi sritimi;
* jei pastebėti kiti mokymosi pagalbos poreikio atvejai.

1. Mokymosi pagalbos teikimo būdai:
   1. stebėdami mokinius ir atsižvelgdami į jų pasiekimų lygį, gebėjimus mokytojai diferencijuoja ir individualizuoja ugdymo turinį, teikia pagalbą dalykų pamokose;
   2. progimnazijoje teikiamos individualios ir grupinės mokomųjų dalykų konsultacijos po pamokų gabiems ir mokymosi sunkumų turintiems mokiniams pagal iš anksto skelbiamą grafiką;
   3. 5–8 klasių mokiniams siūlomi dalykų moduliai, skirti mokinių mokymosi pasiekimams gerinti;
   4. skaitymo, rašymo, kalbėjimo, skaičiavimo ir skaitmeniniai gebėjimai ugdomi per visų dalykų pamokas;
   5. mokiniai skatinami plėtoti savo pasiekimus dalyvaujant dalykinėse olimpiadose, konkursuose, projektuose, konferencijose ir kituose neformaliojo švietimo renginiuose;
   6. mokiniams sudaromos sąlygos paruošti namų darbus konsultuojant mokytojui pailgintos dienos grupėje;
   7. organizuojama pačių mokinių tarpusavio pagalba pamokose ir po jų;
   8. pastebėję mokinių mokymosi sunkumus, mokytojai informuoja jų tėvus (globėjus,

rūpintojus), švietimo pagalbos specialistus bei kartu tariasi dėl mokymosi pagalbos suteikimo, individualaus ugdymo plano sudarymo, teiktos pagalbos priemonių poveikio.

1. Sveikatos sutrikimų turintieji mokiniai, gydytojų konsultacinės komisijos skyrimu, mokomi namuose pagal individualų ugdymo planą.
2. Direktoriaus pavaduotojas ugdymui kartu su metodinėmis grupėmis pusmečių pabaigoje analizuoja individualią kiekvieno mokinio pažangą, teikiamos švietimo pagalbos mokiniui veiksmingumą ir priima sprendimus dėl tolesnio mokymosi pagalbos teikimo.

**ŠEŠTASIS** **SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PAGRINDINIO UGDYMO PROGRAMOS DALĮ AR PRADINIO UGDYMO PROGRAMĄ, UGDYMO ORGANIZAVIMAS**

1. Mokykla priima atvykusį mokinį, baigusį užsienio valstybės, tarptautinės organizacijos pagrindinio ugdymo programos dalį ar pradinio ugdymo programą mokytis vadovaudamasi Nuosekliojo mokymosi pagal bendrojo ugdymo programos tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programos tvarkos aprašo patvirtinimo“.
2. Mokykla informuoja savivaldybės vykdomąją instituciją ar jos įgaliotą asmenį, numato atvykusiojo mokytis tolesnio mokymosi perspektyvą.
3. Bendradarbiaujant su atvykusių mokinių tėvais (globėjais, rūpintojais), sudaro galimybes sklandžiai integruotis į Lietuvos švietimo sistemą:
   1. išklauso atvykusiųjų lūkesčius ir norus dėl mokymosi kartu su bendraamžiais, švietimo pagalbos poreikio ar poreikio tam tikrą dalį laiko intensyviai mokytis lietuvių kalbos;
   2. aptaria mokyklos teikiamos pagalbos formas ir būdus; mokyklos, mokinio ir tėvų įsipareigojimus;
   3. parengia atvykusio mokinio įtraukties į mokyklos bendruomenės gyvenimą planą:
      1. numato adaptacinio laikotarpio trukmę;
      2. mokinius savanorius, galinčius padėti atvykusiam asmeniui įsitraukti į mokyklos bendruomenės gyvenimą, mokytis ir ugdytis;
      3. numato klasės vadovo, mokytojų darbą su atvykusiu mokiniu ir mokinio tėvais (globėjais, rūpintojais);
      4. organizuoja konsultacijas, individualias veiklas ugdymo programų skirtumams likviduoti;
      5. numato atvykusio mokinio individualios pažangos stebėjimą per adaptacinį laikotarpį;
      6. siūlo neformaliojo vaikų švietimo veiklas, kurios padėtų mokiniui greičiau integruotis.
4. Jeigu mokinys menkai moka lietuvių kalbą, mokykla organizuoja:
   1. lietuvių kalbos mokymąsi intensyviu būdu, kartu užtikrindama, kad kitus dalykus (pavyzdžiui, menus, gamtos mokslus ir kt.) jis mokytųsi kartu su bendraamžiais;
   2. mokinio mokymąsi kartu su kitais bendraamžiais paskirtoje klasėje, teikiant reikiamą švietimo ir mokymosi pagalbą;
   3. mokymąsi kitu mokyklos siūlomu būdu, suderintu su mokinio tėvais (globėjais ir rūpintojais).

**SEPTINTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS, KLASIŲ DALIJIMAS**

1. Mokykla nustato laikinosios mokymosi grupės dydį pagal skirtas mokymo lėšas. Mokinių skaičius laikinojoje grupėje nedidesnis nei teisės aktais nustatytas didžiausias mokinių skaičius klasėje.
2. Mokyklos ugdymo turiniui įgyvendinti klasė dalijama į grupes arba sudaromos laikinosios:
   1. Dorinio ugdymo mokymui 1–8 klasėse, jeigu tos pačios klasės mokiniai yra pasirinkę tikybą ir etiką. Paralelių 1–8 klasių atitinkamos grupės, kuriose yra mažesnis nei minimalus mokinių skaičius, jungiamos į vieną grupę.
   2. Fizinio ugdymo 8 klasėse, mokymui sudaromos atskiros mergaičių ir berniukų grupės, jungiant paralelių klasių mokinius.
   3. Užsienio kalbų (1-osios ir 2-osios) mokymui: atsižvelgiant į mokinių, jų tėvų poreikį bei turimas mokymo lėšas pagilintam užsienio kalbos mokymui 1 ir 5 klasėse, skirtingoms kalboms mokyti, vienai kalbai mokyti, jei klasėje yra daugiau kaip 21 mokinys.
   4. Technologijų mokymui 5–8 klasėse dalijama į dvi grupes, atsižvelgiant į darbo vietų skaičių.
   5. Pasirenkamųjų dalykų, dalykų modulių pamokose, ilgalaikių integruotų projektų įgyvendinimui 5–8 klasių grupės formuojamos pagal mokinių, besimokančių paralelėse klasėse, pasirinkimus bei poreikius. Vienoje grupėje gali būti ne daugiau kaip 30 mokinių. Mokinių skaičius grupėje gali kisti, jei mokiniai išvyko ar atvyko per mokslo metus.
3. Sudaromos laikinosios grupės mokymosi, švietimo pagalbai teikti, poreikiams tenkinti.

**AŠTUNTASIS SKIRSNIS**

**MOKYMO NAMIE ORGANIZAVIMAS**

1. Mokinių mokymas namie organizuojamas, vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“ ir Lietuvos Respublikos švietimo ir mokslo ministro 2016 m. gruodžio 16 d. įsakymu Nr. V-1125 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo papildymo ir Mokymosi formų ir mokymo organizavimo tvarkos aprašu“.
2. Mokiniai namie mokomi savarankišku ir/ar nuotoliniu mokymo proceso organizavimo būdu. Mokiniui, mokomam namie, mokykla, suderinusi su mokinio tėvais (globėjais, rūpintojais) ir atsižvelgdama į gydytojų konsultacinės komisijos rekomendacijas, parengia individualų ugdymo planą.
3. Savarankišku ir/ar nuotoliniu mokymo proceso organizavimo būdu namie mokomam mokiniui 1–3 klasėse skiriamos 9 savaitinės pamokos Bendrosios programos ugdymo dalykams įgyvendinti; 4 klasėse – 11 pamokų; 5–6 klasėse skiriama 12 pamokų, 7–8 klasėse – 13. Dalį pamokų gydytojų konsultacinės komisijos leidimu mokinys gali lankyti mokykloje.
4. Suderinus su mokinio tėvais (globėjais, rūpintojais), mokyklos vadovo įsakymu mokinys gali nesimokyti dailės, muzikos, technologijų ir fizinio ugdymo. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“. Dalis pamokų, gydytojo leidimu lankomų mokykloje, įrašoma į mokinio individualų ugdymo planą. Mokyklos sprendimu mokiniui, kuris mokosi namuose, gali būti skiriama iki 2 papildomų pamokų per savaitę. Šias pamokas siūloma panaudoti mokinio pasiekimams gerinti.

**III SKYRIUS**

**PRIEŠMOKYKLINIO, PRADINIO IR PAGRINDINIO UGDYMO PROGRAMOS VYKDYMAS**

**PIRMASIS SKIRSNIS**

**PRIEŠMOKYKLINIO, PRADINIO IR PAGRINDINIO UGDYMO PROGRAMŲ VYKDYMO BENDROSIOS NUOSTATOS**

1. Mokykla, vykdydama priešmokyklinio, pradinio, pagrindinio ugdymo programas, vadovaujasi: Priešmokyklinio, Pradinio ir Pagrindinio ugdymo bendrosiomis programomis, Mokymosi formų ir mokymo organizavimo tvarkos aprašu, Ugdymo programų aprašu ir kitais teisės aktais, reglamentuojančiais pagrindinio ugdymo programų vykdymą.
2. 1-ų, 5-ų klasių ir naujai atvykusiems mokiniams skiriamas 2 mėnesių adaptacinis laikotarpis, kurio metu mokytojai taiko individualius mokinių pažinimo metodus. 5 klasių ir naujai atvykusių mokinių pažanga ir pasiekimai rugsėjo mėnesį pažymiais nevertinami. Spalio mėnesį nerašomi nepatenkinami mokymosi pasiekimų vertinimai. Mokslo metų viduryje naujai atvykusiems mokiniams skiriamas mėnesio adaptacinis laikotarpis, mokymosi pasiekimų ir pažangos pažymiais nevertinama.
3. Siekiant padėti mokiniams sėkmingai adaptuotis, į šią veiklą įtraukiami klasės vadovas, mokiniai savanoriai, mokyklos švietimo pagalbos specialistai ir kt. Dalį ugdymo proceso mokslo metų pradžioje organizuojama ne pamokų forma.
4. Mokykla, formuodama ir įgyvendindama ugdymo turinį, gali:
   1. iki 10 procentų didinti ar mažinti (perskirstyti) dalykui mokytis skiriamų pamokų skaičių;
   2. ugdymo procesą ar jo dalį organizuoti ne pamokų forma, o projektine ar kitokia mokiniams patrauklia veikla, ne tik mokykloje, o motyvaciją mokytis skatinančiose saugiose aplinkose. Mokykloje susitarta kokiomis dienomis per mokslo metus bus mokomasi ne pamokų forma.
5. Pradinio ir pagrindinio ugdymo programos pamokos, skirtos mokinio ugdymo poreikiams tenkinti ir mokymosi pagalbai teikti, panaudojamos mokymo(si) pasiekimams gerinti: ilgalaikėms ir trumpalaikėms konsultacijoms, mokinio pasirinktiems dalykų moduliams mokytis, diferencijuoto ugdymo turiniui įgyvendinti, projektinei ir kitai veiklai.

**ANTRASIS SKIRSNIS**

**DALYKŲ SRIČIŲ UGDYMO TURINIO ĮGYVENDINIMO YPATUMAI**

1. Mokykla skatina kalbėjimo, skaitymo, rašymo ir skaičiavimo gebėjimų ugdymą per visų dalykų pamokas:
   1. mokinių kalbėjimo, skaitymo, rašymo, klausymo gebėjimai tobulinami naudojant mokomąsias užduotis teksto suvokimui, mąstymui ugdyti, kreipiant dėmesį į kalbinę raišką ir rašto darbus. Progimnazijoje vadovaujamasi Šiaulių Medelyno progimnazijos bendraisiais kalbos ugdymo reikalavimais mokykloje, patvirtintais Medelyno progimnazijos direktoriaus 2017-08-31 įsakymu Nr, V-185;
   2. skaitymo, rašymo, kalbėjimo aukštesnių gebėjimų tobulinimui skiriama kiekvieno mėnesio pirmoji visų dalykų pamoka;
   3. organizuojant matematinį ugdymą vadovaujamasi ne tik Bendrosios programos matematikos dalyko programa, bet ir nacionalinių ir tarptautinių mokinių pasiekimų tyrimų rekomendacijomis, naudojamos informacinės komunikacinės technologijos, skaitmeninės mokomosios priemonės, ugdymo turinį siejant su gyvenimiškąja patirtimi;
   4. skaičiavimo gebėjimai tobulinami atitinkamas matematinio ugdymo turinio dalis integruojant į kitų mokomųjų dalykų ugdymo turinį.
2. Pradinio ugdymo programą sudaro šios sritys: dorinis ugdymas (etika ir tikyba), kalbinis ugdymas (lietuvių kalba, užsienio kalbos), matematinis ugdymas, socialinis ir gamtamokslinis ugdymas (pasaulio pažinimas), meninis ugdymas (dailė ir technologijos, muzika), fizinis ugdymas.
3. Pagrindinio ugdymo programa sudaryta iš ugdymo sričių. Pagrindinio ugdymo programos pirmąją dalį sudaro šios ugdymo sritys: dorinis ugdymas (etika ir tikyba), kalbos (lietuvių kalba ir literatūra, užsienio kalbos), matematika, gamtamokslinis ugdymas (biologija, chemija, fizika), socialinis ugdymas (istorija, geografija, socialinė-pilietinė veikla), meninis ugdymas (dailė, muzika), informacinės technologijos, technologijos, fizinis ugdymas, bendrųjų kompetencijų ir gyvenimo įgūdžių ugdymas (žmogaus sauga, sveikatos ugdymas, etninė kultūra ir kt.).
4. Ugdymo sričių įgyvendinimas.
   1. Dorinis ugdymas. Dorinio ugdymo dalyką (etiką ar tikybą) mokiniui iki 14 metų parenka tėvai (globėjai, rūpintojai), o nuo 14 metų mokinys savarankiškai renkasi pats. Siekiant užtikrinti mokymosi tęstinumą ir nuoseklumą, etiką arba tikybą rekomenduojama rinktis dvejiems metams (5–6, 7–8).
   2. Lietuvių kalba ir literatūra. Mokykla, įgyvendindama ugdymo turinį:
      1. siūlo mokiniams rinktis lietuvių kalbos ir literatūros dalyko modulius įgūdžiams formuoti, skaitymo gebėjimams gerinti, kalbos vartojimo praktikai;
      2. mokiniams, kurie nepasiekia lietuvių kalbos ir literatūros Pagrindinio ugdymo bendrojoje programoje numatyto patenkinamo lygio, sudaromos sąlygos lankyti konsultacijas, mokytis laikinojoje grupėje;
      3. mokiniui, kuris mokėsi pagal tarptautinę bendrojo ugdymo programą, mokytis lietuvių kalbos ir literatūros siūloma pagal jam sudarytą individualų ugdymo planą.
   3. Užsienio kalbos:
      1. užsienio (anglų) kalbos mokoma nuo 2 klasės, skiriant dvi pamokas per savaitę;
      2. anglų kalbos žinių tobulinimui(si) 1-ose klasėse skiriama po 1 savaitinę pamoką iš valandų mokinio ugdymo(si) poreikiams tenkinti;
      3. vokiečių kalbos mokymuisi (taikant CLIL metodą per pasaulio pažinimo dalyką) skiriant 1 valandą iš ugdymosi poreikių tenkinimo - 3k klasėje;
      4. pasirinkus ankstyvojo užsienio kalbų ugdymo(si) kryptį, 1a, 1k, 2a, 2k, 3k ir 4c klasėse vykdomas integruotas dailės ir technologijų ugdymas prancūzų kalba skiriant po 1 savaitinę pamoką mokinio poreikiams tenkinti. Tokio mokymo(si) tikslas – dalyko ir kalbinių kompetencijų ugdymas. Integruotas mokymas(is) įgyvendinamas pagal mokytojų parengtą ugdymo programą – ilgalaikį planą. Programą įgyvendina dalyko ir užsienio kalbos mokytojai kartu;
      5. ankstyvojo užsienio kalbų ugdymo(si) krypties klasėms 1a, 1k, 2a, 2k, 3k skiriama po 1 savaitinę neformaliojo ugdymo(si) valandą rusų kalbos mokymui(si);
      6. užtikrindami kryptingą užsienio kalbų ugdymą(si) ir galėdami pasiūlyti užsienio kalbų įvairovę, sudarėme galimybes mokytis papildomų užsienio kalbų: 5k, 6-8 klasėse – rusų, prancūzų, vokiečių po 2 savaitines pamokas iš mokinių ugdymosi poreikiams tenkinti skirtų valandų.
      7. užsienio kalbos (anglų), pradėtos mokytis pagal pradinio ugdymo programą, toliau mokomasi kaip pirmosios iki pagrindinio ugdymo programos pabaigos;
      8. antrosios užsienio kalbos mokoma nuo 6 klasės. Tėvai (globėjai, rūpintojai) mokiniui iki 14 metų parenka antrąją užsienio kalbą iš mokyklos siūlomų kalbų: prancūzų, rusų, vokiečių;
      9. pasirinkus ankstyvojo užsienio kalbų ugdymo(si) kryptį, antrosios užsienio kalbos pradedama mokytis 5 klasėje;
      10. pagrindinio ugdymo programoje užtikrinamas pradėtų mokytis užsienio kalbų mokymosi tęstinumas. Keisti užsienio kalbą, nebaigus pagrindinio ugdymo programos, galima tik tokiu atveju, jeigu mokinio norimos mokytis užsienio kalbos pasiekimų lygis ne žemesnis, nei numatyta tos kalbos Bendrojoje programoje, arba jei mokinys yra atvykęs iš kitos Lietuvos ar užsienio mokyklos ir mokykla dėl objektyvių priežasčių negali sudaryti mokiniui galimybės toliau mokytis pradėtą kalbą. Gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus;
      11. jei mokinys yra baigęs tarptautinės bendrojo ugdymo programos dalį ar visą programą, ir mokykla nustato, kad jo vienos užsienio kalbos pasiekimai yra aukštesni, nei numatyta Pagrindinio ugdymo bendrosiose programose, mokinio ir jo tėvų (globėjų, rūpintojų) pageidavimu mokykla įskaito mokinio pasiekimus ir konvertuoja pagal 10 balų vertinimo sistemą. Mokykla sudaro mokiniui individualų užsienio kalbos mokymosi planą ir galimybę vietoje užsienio kalbos pamokų lankyti papildomas lietuvių kalbos ir literatūros ar kitos kalbos pamokas kitose klasėse.
   4. Matematika.
      1. Mokinių matematikos žinių gilinimui, gebėjimų tobulinimui, mokymosi motyvacijai skatinti naudojamasi problemų sprendimo bendradarbiaujant, finansinio raštingumo pavyzdinėmis užduotimis, Nacionalinio egzaminų centro kasmet rengiamomis matematinio-gamtamokslinio raštingumo konkurso užduotimis, tarptautinių mokinių pasiekimų tyrimų leidiniais ir publikacijomis, visiems mokiniams keliant aukštus mokymosi lūkesčius.
      2. Mokinių matematikos pasiekimai nuolat stebimi ir, remiantis duomenimis, numatoma individuali pagalba mokiniui.
      3. Gabiems matematikai mokiniams ugdymo procesas individualizuojamas, diferencijuojamas, atsižvelgiant į mokinio gebėjimus, mokiniai skatinami dalyvauti olimpiadose, konkursuose, rinktis dalyko modulius.
      4. Matematiniam ugdymui naudojama virtualios mokymosi aplinkos įvairiose klasėse.
   5. Informacinės technologijos. Informacinės technologijos mokomos 5–6 ir 8 klasėse visus mokslo metus skiriant vieną savaitinę pamoką, 7-ose klasėse viena savaitinė pamoka skiriama ugdymosi poreikiams tenkinti.
   6. Gamtamokslinis ugdymas.
      1. Siekiant gerinti gamtamokslinį raštingumą, tobulinami mokinių pasiekimai Žemės ir visatos bei gyvųjų sistemų ugdymo turinio srityse, stiprinami gebėjimai analizuoti, interpretuoti tyrimų ir duomenų procedūras, sąvokas, mąstyti ir diskutuoti gamtos temomis.
      2. Mokymosi medžiaga pritaikoma atsižvelgiant į mokinių turimas žinias, įgūdžius ir ugdymosi poreikius.
      3. Ugdymo procese mokiniai skatinami bendradarbiauti ir (ar) dirbti komandoje, derinami įvairūs ugdymo metodai ir ugdymo inovacijos. Ugdymo turinyje daugiau dėmesio skiriama gyvosios gamtos stebėjimui, mokslinių idėjų ir technologijų pritaikymui kasdieniame gyvenime.
      4. Eksperimentiniams ir praktiniams įgūdžiams ugdyti skiriama 30 procentų dalykui skirtų pamokų per mokslo metus.
      5. Atliekant gamtamokslinius tyrimus naudojamasi virtualiosiomis laboratorijomis, šiuolaikiškomis edukacinėmis erdvėmis, mokymosi ištekliais už mokyklos ribų, turimomis mokyklinėmis priemonėmis, taip pat lengvai buityje ir gamtoje randamomis ir (ar) pasigaminamomis priemonėmis.
      6. 1–4 klasėse gamtamoksliniams gebėjimams ugdytis skiriama 50 proc. pasaulio pažinimo dalykui skirto ugdymo laiko. Praktiniams gamtamoksliniams gebėjimams ugdytis iki 25 proc. laiko skiriama tyrinėjimams palankioje aplinkoje (pvz.: parke, miške, prie vandens telkinio ar pan.).
   7. Technologijos.
      1. 1–4 klasėse organizuojamas integruotas dailės ir technologijų ugdymas.
      2. 5–8 klasėse technologijų mokoma proporcingai paskirstant laiką tarp mitybos, tekstilės, konstrukcinių medžiagų ir elektronikos technologijų programų taip: mityba ir tekstilė –50 proc., konstrukcinės medžiagos ir elektronika –50 proc.
      3. bendradarbiaujama su socialiniais partneriais, technologijų programų turinį papildo dalyvaudama karjeros ugdymo projektuose, naudodamasi profesinio mokymo ištekliais.
   8. Socialinis ugdymas.
      1. Socialinio ugdymo dalykų pamokose mokymasis grindžiamas tiriamojo pobūdžio metodais, diskusijomis, bendradarbiavimu, savarankiškai atliekamu darbu ir informacinėmis komunikacinėmis technologijomis. Socialiniai gebėjimai 1–4 klasėse ugdomi įvairiose veiklose, sudarant sąlygas ugdymo procesą organizuoti socialinės, kultūrinės aplinkos pažinimui palankioje aplinkoje (pvz.: lankantis visuomeninėse, bendruomenių, kultūros institucijose ar pan.).
      2. Siekiant gerinti gimtojo krašto ir Lietuvos valstybės pažinimą, dalis istorijos ir geografijos pamokų organizuojama netradicinėse aplinkose: muziejuose, lankytinose istorinėse vietose, savivaldos institucijose, virtualiose mokymosi aplinkose.
      3. Susipažinimas su Laisvės kovų istorija mokykloje vykdomas per neformalųjį švietimą, projektinę veiklą, konferencijas, susitikimus su praeities liudininkais ir pan.
      4. Pilietiškumo ugdymas organizuojamas dalyvaujant pilietinėse akcijose, savanorystės projektuose, karitatyvinėse veiklose. Mokiniai įrodymus apie dalyvavimą kaupia Mokinio pažangos dienoraščiuose.
      5. Į istorijos, geografijos dalykų turinį integruojamos Lietuvos ir pasaulio realijos, nacionalinio saugumo ir gynybos pagrindų temos, rizikos veiksnių, grėsmių ir pavojų analizė; Lietuvos gynybos politika; informaciniai ir kibernetiniai karai; Lietuvos Respublikos nacionalinio saugumo pagrindų įstatymas ir kiti įgyvendinamieji gynybos ir kovos su korupcija sričių teisės aktai.
   9. Fizinis ugdymas.
      1. 1–4 klasėse viena valanda iš trijų kūno kultūros pamokų skiriama aktyvioms judėjimo pratyboms ar šokiui.
      2. Mokiniui, kuris:
         1. 2019–2020 mokslo metais mokosi 5 ar 6 klasėje skiriamos 3 fizinio ugdymo pamokos per savaitę, o 7–8 klasių mokiniams skiriamos 2 fizinio ugdymo pamokos per savaitę;
         2. 2020–2021 mokslo metais mokosi 5, 6 ar 7 klasėje skiriamos 3 fizinio ugdymo pamokos per savaitę, 8 klasėje – 2 fizinio ugdymo pamokos per savaitę.
      3. 8-ose klasėse sudaromos atskiros mergaičių ir berniukų, paralelių klasių mokinių grupės.
      4. Organizuojant fizinio ugdymo pamokas patalpose atsižvelgiama į Higienos normos reikalavimus.
      5. Specialiosios medicininės fizinio pajėgumo grupės mokiniai dalyvauja kartu pamokose su pagrindine grupe. Pratimai ir krūvis jiems skiriami pagal gydytojų rekomendacijas ir atsižvelgiant į savijautą.
      6. Tėvų (globėjų, rūpintojų) pageidavimu mokiniai gali lankyti sveikatos grupes ne mokykloje.
      7. Mokiniams, atleistiems nuo kūno kultūros pamokų dėl sveikatos ir laikinai dėl ligos, siūloma kita veikla: stalo žaidimai, šaškės, šachmatai, veikla internetinėje skaitykloje, bibliotekoje. Veiklos pobūdis, saugumas aptariamas su mokiniu ir jo tėvais (globėjais, rūpintojais).
      8. Mokykloje sudarytos galimybės kiekvienam mokiniui tarp pamokų užsiimti fiziškai aktyvia veikla, kuri praplečia kūno kultūros pamokų turinį: po 2 pamokų aktyvia veikla užsiima 3–8 klasių mokiniai, po 3 pamokų – 1–2 klasių mokiniai, taip pat organizuojami „Linksmieji penktadieniai“, kurių metu po 2-os ir 3-ios pamokų organizuojamos judrios ir smagios veiklos mokyklos fojė.
   10. Meninis ugdymas.
       1. 10 proc. meninio ugdymo pamokų organizuojamos kitose erdvėse – kultūros įstaigose, netradicinėje aplinkoje, gamtoje.
5. Žmogaus saugos ugdymo organizavimas:
   1. Žmogaus saugos ugdymas organizuojamas vadovaujantis Žmogaus saugos bendrąja programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 (Žin., 2012, Nr. 89-4668).
   2. Žmogaus saugos programa 1–4 klasėse integruojama į mokomuosius dalykus.
   3. Žmogaus saugos mokymui 5 ir 8 klasėse skiriama po 1 savaitinę pamoką.
6. Pradinio ugdymo programai įgyvendinti grupinio mokymosi forma kasdieniu mokymo proceso organizavimo būdu skiriamas pamokų skaičius per savaitę, 1 priedas.
7. Pagrindinio ugdymo programai grupinio mokymosi forma kasdieniu mokymo proceso organizavimo būdu įgyvendinti skiriamas pamokų skaičius per savaitę, 2 priedas.

**IV SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

1. Progimnazija mokinio, turinčio specialiųjų ugdymosi poreikių, ugdymą organizuoja vadovaudamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 ir numato šių poreikių tenkinimo tvarką: priima sprendimus dėl specialiųjų ugdymosi poreikių turinčių mokinių mokymosi krūvio (planuoja privalomas, specialiąsias pamokas), specialiosios pedagoginės, psichologinės, socialinės pedagoginės ir/ ar specialiosios pagalbos teikimo, mokymosi aplinkos pritaikymo, aprūpinimo ugdymui skirtomis techninės pagalbos priemonėmis ir specialiosiomis mokymo priemonėmis.
2. Vaiko gerovės komisija organizuoja ir koordinuoja švietimo pagalbos teikimą, saugios ir palankios mokinio ugdymui aplinkos kūrimą, švietimo programų pritaikymą mokiniams, turintiems specialiųjų ugdymosi poreikių, atlieka mokinio specialiųjų ugdymosi poreikių pirminį/pakartotiną įvertinimą ir kitas su mokinio gerove susijusias funkcijas, užtikrina ugdymo nuoseklumą ir tęstinumą.
   1. Specialioji pedagoginė pagalba mokiniams teikiama, kai ją skiria Pedagoginė psichologinė tarnyba ar progimnazijos Vaiko gerovės komisija, įvertinus mokinio raidos sutrikimą ir specialiuosius ugdymo(si) poreikius. Švietimo pagalbos specialistų pagalba teikiama vadovaujantis Lietuvos Respublikos švietimo ir mokslo ministro tvirtinamomis tvarkomis: Mokinių, turinčių specialiųjų ugdymosi poreikių, ugdymo organizavimo tvarkos aprašu; Mokinių, turinčių specialiųjų ugdymosi poreikių, grupių nustatymo ir jų specialiųjų ugdymosi poreikių skirstymo į lygius tvarkos aprašu; Mokinio specialiųjų ugdymosi poreikių (išskyrus atsirandančius dėl išskirtinių gabumų) pedagoginiu, psichologiniu, medicininiu ir socialiniu pedagoginiu aspektais įvertinimo ir specialiojo ugdymosi skyrimo tvarkos aprašu; Socialinės pedagoginės pagalbos teikimo tvarkos aprašu; Psichologinės pagalbos teikimo tvarkos aprašu; Specialiosios pedagoginės pagalbos teikimo tvarkos aprašu; Specialiosios pagalbos teikimo mokyklose (išskyrus aukštąsias mokyklas) tvarkos aprašu.
   2. Organizuodama specialiųjų ugdymosi poreikių turinčių mokinių ugdymą, progimnazija atsižvelgia:

* į mokinių specialiųjų ugdymosi poreikių pobūdį, lygį (nedideli, vidutiniai, dideli ir

labai dideli), galimai juos sukėlusias priežastis (negalias, sutrikimus, aplinkos veiksnius);

* ugdymo programą (bendroji, pritaikyta, individualizuota);
* ugdymo aplinką ir į mokinio realias galimybes, kuriomis ugdymo veikloje bus galima remtis.
  1. Vaiko gerovės komisijos sprendimu specialusis pedagogas pagalbą teikia pamokų metu, o logopedas – ne pamokų metu.
  2. Psichologinę, socialinę pedagoginę pagalbą specialiųjų poreikių mokiniams, esant reikalui, teikia progimnazijos psichologas ir socialinis pedagogas ne pamokų metu.
  3. Progimnazijos švietimo pagalbos specialistai ir/ar progimnaziją aptarnaujančios pedagoginės psichologinės tarnybos specialistai konsultuoja mokytojus, mokinio tėvus (globėjus).
  4. Mokytojai laiku identifikuoja kylančius mokymosi sunkumus. Apie atsiradusius mokymosi sunkumus informuoja mokinio tėvus (globėjus, rūpintojus), švietimo pagalbos specialistus ir kartu tariasi dėl mokymosi pagalbos suteikimo.
  5. Specialiųjų poreikių mokiniams Bendrojo ugdymo dalykų programas pritaiko ir (ar) individualizuoja mokytojas, atsižvelgdamas į nustatytus mokinio specialiuosius ugdymosi poreikius, mokymosi stilių, mokinio, tėvų (globėjų, rūpintojų) pageidavimus ir/ar vadovaujantis Pedagoginės psichologinės tarnybos bei progimnazijos Vaiko gerovės komisijos rekomendacijomis:
* rengia specialiųjų poreikių mokiniams savarankiškus, kontrolinius darbus,

individualizuoja bei diferencijuoja ugdomąją veiklą, atitinkančią mokinio turimas kompetencijas;

* pamokose taiko individualias ugdymo strategijas ir alternatyvius metodus,

atsižvelgdamas į mokinio raidos ypatumus (negalė, sutrikimas, mokymosi sunkumai);

* informuoja tėvus apie mokinio, turinčio specialiųjų ugdymosi poreikių ugdymo(si)

dinamiką, pasiekimus ir patiriamus dalyko mokymosi sunkumus;

* stebi, fiksuoja, analizuoja specialiųjų poreikių mokinių, ugdomų pagal pritaikytas ir

(ar) individualizuotas bendrąsias programas pasiekimų dinamiką;

* bendradarbiauja su progimnazijos Vaiko gerovės komisijos nariais, specialiųjų poreikių turinčio mokinio klasės vadovu.

1. I-jo, II-ojo pusmečių pabaigoje, bendradarbiaujant su mokiniu ir/ar jo tėvais (globėjais, rūpintojais), dalykų mokytojais, Vaiko gerovės komisija aptaria mokinių, turinčių specialiųjų ugdymosi poreikių, ugdymo (si) pasiekimus ir pažangą, numato tolimesnio ugdymo gaires.
2. Atsižvelgusi į mokinio reikmes, švietimo pagalbos specialistų, Vaiko gerovės komisijos ir/ar Pedagoginės psichologinės tarnybos rekomendacijas, progimnazija gali keisti specialiųjų pratybų ir individualiai pagalbai skiriamų valandų (pamokų) skaičių per mokslo metus.

**ANTRASIS SKIRSNIS**

**INDIVIDUALAUS UGDYMO PLANO RENGIMAS**

1. Mokiniui, turinčiam didelių ir labai didelių specialiųjų ugdymosi poreikių, rengiamas individualus ugdymo planas, siekiant tenkinti jo pagalbos ir paslaugų ugdymo procese reikmes, padėti mokytis, pripažįstant ir plėtojant jo gebėjimus ir galias, teikiant švietimo pagalbą.
2. Mokykla, rengdama individualų ugdymo planą:
   1. pritaiko Bendrąjį ugdymo planą iki 20 procentų koreguodama dalykų programoms įgyvendinti skiriamų pamokų skaičių, nurodytą Bendrojo ugdymo plano 27 punkte;
   2. numato specialiąsias pamokas, siūlo kitus dalykus, galinčius ugdyti mokinių raštingumą, suteikti bendrąsias ir dalykines kompetencijas, padėsiančias būti savarankiškesniems, ugdytis pagal aukštesnio lygmens ugdymo programą;
   3. teikia mokymosi pagalbą, padedančią įveikti mokymosi sunkumus, kylančius dėl specialiųjų ugdymosi poreikių;
   4. per mokslo metus gali keisti specialiųjų pamokų, pratybų ir individualiai pagalbai skiriamų pamokų skaičių;
   5. gali intensyvinti mokiniui teikiamą specialiąją pedagoginę ar švietimo pagalbą nustatytą laikotarpį, skirdama papildomų pamokų kiekvienam mokiniui individualiai ar mokinių grupei;
   6. turi užtikrinti specialiųjų ugdymosi poreikių turinčių mokinių ugdymosi tęstinumą ir nuoseklumą.
3. Mokiniui, turinčiam kalbėjimo ir kalbos sutrikimą, mokykla skiria:
   1. individualioms, pogrupinėms (iki 4 vaikų) ir grupinėms (5–8 vaikai) specialiosioms, logopedo pratyboms 1–4 klasėse ne mažiau kaip 35 pamokas per metus (1 per savaitę);
4. Mokinys, dėl intelekto, klausos, kalbėjimo ir kalbos, įvairiapusių raidos, mokymosi sutrikimų, turintis kochlearinius implantus ir didelių bei labai didelių mokymosi sutrikimų, Bendrojo ugdymo plano 27 punkte išvardintus mokomuosius dalykus gali mokytis vėliau, keisti juos kitais dalykais ar būti atleidžiamas, atsižvelgiant į mokyklos vaiko gerovės komisijos siūlymus bei tėvų (globėjų) sutikimą.
5. Mokiniui, kuris mokosi pagal Pradinio ugdymo individualizuotą programą, ugdymo planas sudaromas atsižvelgiant į mokinio intelektines galias (sutrikimo lygį), mokymosi formą, mokymo organizavimo būdą ir klasės paskirtį, vadovaujantis Bendrojo ugdymo plano 27 punktu:
   1. mokiniui, turinčiam kompleksinių sutrikimų, kurių derinio dalis yra nežymus intelekto sutrikimas, ugdymo plane reikia skirti specialiųjų pamokų sutrikusioms funkcijoms lavinti ir individualiai ar grupinei specialiajai pedagoginei pagalbai teikti;
   2. mokiniui, turinčiam įvairiapusių raidos sutrikimų (autizmas ir kt.), rengiant mokinio individualų ugdymo planą galima skirti 35 ir daugiau pamokų per metus (1 ir daugiau per savaitę) komunikacijai ir kalbos suvokimui didinti, sunkumams socialinėse situacijose įveikti ir socialiniams ryšiams ugdymo įstaigoje formuoti, sensorinėms problemoms spręsti, kitiems įgūdžiams, reikalingiems socialinei įtraukčiai formuoti, dienotvarkei rengti;
   3. ugdymo veiklos mokytojo nuožiūra gali būti jungiamos, keičiamos, atsižvelgiant į mokinio poreikius, sveikatos būklę, kitų ugdyme ir švietimo pagalbos teikime dalyvaujančių specialistų rekomendacijas.

**TREČIASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ,**

**MOKYMOSI PASIEKIMŲ IR PAŽANGOS VERTINIMAS**

1. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis Bendrųjų ugdymo planų 23 punkto nuostatomis.
2. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal bendrojoje programoje numatytus pasiekimus, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys.
3. Dėl mokinio, kuris mokosi pagal individualizuotą pagrindinio ugdymo programą mokymosi pasiekimų vertinimo būdų, periodiškumo ir įforminimo susitarta mokykloje. Susitarimai priimti, atsižvelgiant į mokinio galias, specialiuosius ugdymosi poreikius, numatomą pažangą, tėvų (globėjų, rūpintojų) pageidavimus.

**V SKYRIUS**

**MOKINIŲ MOKYMO ORGANIZAVIMAS LIGONINĖJE**

**I SKIRSNIS**

**BENDROSIOS NUOSTATOS**

1. Mokinių, besigydančių VšĮ Respublikinės Šiaulių ligoninės Tuberkuliozės ir plaučių ligų klinikoje, VšĮ Respublikinės Šiaulių ligoninės filialo vaikų ir paauglių psichiatrijos centre ugdymas organizuojamas vadovaujantis Bendraisiais ugdymo planais ir Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl mokymosi formų ir mokymo organizavimo tvarkos aprašo patvirtinimo“.
2. Mokinio, kuris mokosi pagal pagrindinio ugdymo programą, ugdymas organizuojamas, vadovaujantis Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, Pradinio, pagrindinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“.

**II SKIRSNIS**

**UGDYMO PROCESO ORGANIZAVIMAS**

1. Mokykla mokymui ligoninėje organizuoti parengia mokyklos ugdymo planą, vadovaudamasi Bendrųjų ugdymo planu.
2. Ligoninės mokykloje kiekvienam mokiniui, mokomam kasdieniu mokymo proceso organizavimo būdu grupinio mokymosi forma, per savaitę skiriama: 1–5 klasėse – po 13 pamokų, 6, 7 klasėse – po 14 pamokų, 8, 9, 10, gimnazijos I–II klasėse – po 15 pamokų. Neformaliojo švietimo veikloms organizuoti kiekvienai klasei skiriama po 1 neformaliojo švietimo valandas. Mokiniai renkasi iš mokyklos pasiūlymų savo poreikius ir polinkius atitinkančias neformaliojo švietimo veiklas.
3. Ligoninės mokykloje mokinys, kuriam taikomas lovos režimas arba nesusidarius mokinių klasei, mokomas teikiant individualias konsultacijas, pavienio mokymosi forma savarankišku mokymo proceso organizavimo būdu, suderintu su gydančiu gydytoju. Individualioms konsultacijoms skiriamos 3 pamokos per savaitę.
4. Vaikų ir paauglių psichikos ligomis ar tuberkulioze pradedami mokyti nuo pirmos gydymosi dienos, gavus gydančio gydytojo leidimą, suderintą su skyriaus, kuriame gydomas vaikas vedėju ir rekomendaciją dėl mokymo proceso organizavimo būdo.
5. Jei mokinys stacionarinėje asmens sveikatos priežiūros įstaigoje gydomas su pertraukomis, tai yra išleidžiamas į namus, ir tuo laiku nelanko mokyklos, grįžęs gydytis gali būti pradedamas mokyti nuo pirmos gydymosi dienos, jei leidžia gydantis gydytojas, suderinęs su skyriaus, kuriame gydomas vaikas vedėju.
6. Ligoninės mokykloje 1–4, 5–10 klasės jungiamos po dvi klases, geriausiais būdais siekiant Pradinio ir pagrindinio ugdymo bendrosiose programose numatytų pasiekimų. Jungtinei klasei skiriamas savaitinių pamokų skaičius apskaičiuojamas taip: susumuojamas dviejų jungiamų skirtingų klasių mokiniui skiriamų pamokų skaičius (minimalus) per savaitę, numatytas Bendruosiuose ugdymo planuose, apskaičiuojamas vidurkis ir nuo jo jungtinei klasei skiriama 70 procentų ( jeigu jungiamos 5 ir 6 klasės, šių klasių mokiniui skiriamas minimalus pamokų skaičius: 5 klasėje – 26 pamokos, 6 klasėje – 28 pamokos. Vidurkis – 27 pamokos, jungtinei klasei skiriama 70 procentų nuo vidurkio, t. y. 19 pamokų per savaitę). Neformaliojo švietimo veikloms – 3 valandos jungtinei klasei.
7. Mokiniai ligoninėje mokomi klasėse, jungtinėse klasėse (ne mažiau 5 mokiniai) grupine mokymosi forma kasdieniu mokymo proceso organizavimo būdu, mokomi mokytojų.
8. Jungtinės klasės sudaromas iš paralelių klasių ir jungiamos įvairiai (1+2; 2+3, 1+2+3+4 ir t. t; 5+6, 6+7, 6+7+8; 8+9; 8+9+10 ir t.t.), kad susidarytų ne mažiau 5 mokinių jungtinė klasė. Pradinių klasių mokiniai nejungiami prie pagrindinio ugdymo programos besimokančių mokinių.
9. Jei nesusidaro klasė (1-4 mokiniai), mokiniai mokosi savarankiškai, jiems teikiamos grupinės konsultacijos (pavienio mokymosi forma savarankišku mokymo proceso organizavimo būdu). Individualių konsultacijų trukmė gali būti 20-30 minučių. Grupinėms konsultacijoms skiriamos 7 pamokos per savaitę.
10. Mokiniui, įvertinus jo fizines ir psichines galias, sudaromas individualus ugdymo planas ir mokymas organizuojamas pagal tvarkaraštį ir įgyvendinamas bendradarbiaujant mokytojams, mokiniams, ligoninės pedagogui ir skyriaus vedėjui.
11. Pasibaigus trimestrui (pusmečiui) (pagal mokyklos, kurioje mokinys nuolat mokosi nustatytą ugdymo laikotarpį) ir mokiniui išvykstant iš stacionarinės asmens sveikatos priežiūros įstaigos, mokykla išduoda pažymą apie mokymosi pasiekimus.
12. Mokymo aplinkos ligoninėje:
    1. tinkamą mokymo(si) aplinką užtikrina stacionarinė asmens sveikatos priežiūros įstaiga;
    2. mokiniai naudojasi mokyklos, kurioje mokėsi prieš atvykdami į stacionarinę asmens sveikatos priežiūros įstaigą, ir asmeninėmis mokymo priemonėmis;
    3. mokinius vadovėliais aprūpina Medelyno progimnazija.
13. Mokykla analizuoja ugdymo proceso įgyvendinimą ligoninės mokykloje.
14. Mokinių mokomų ligoninėje pažangos ir pasiekimų vertinimas:
    1. vertinant mokinių pažangą ir pasiekimus ugdymo procese vadovaujamasi Bendrosiomis programomis, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V–1309;
    2. ugdymo procese vyrauja mokytis padedantis vertinimas – formuojamasis vertinimas, mokiniai mokomi vertinti kitus ir patys įsivertinti.
15. Mokymo ligoninėje pradinio ir pagrindinio ugdymo Bendrųjų programų dalykai ir jiems skiriamų pamokų skaičius per savaitę.
    1. dalykai ir jiems skiriamų pamokų skaičius per savaitę pradinio ugdymo Bendrajai programai įgyvendinti grupine mokymosi forma :

|  |  |  |  |  |
| --- | --- | --- | --- | --- |
| **Dalykai / klasės** | **1** | **2** | **3** | **4** |
| **Kalbos** |  |  |  |  |
| Lietuvių kalba (gimtoji) | 6 | 5 | 5 | 5 |
| Užsienio kalba (anglų) |  | 2 | 2 | 2 |
| **Matematika** | 4 | 4 | 4 | 4 |
| **Pasaulio pažinimas** | 2 | 1 | 1 | 1 |
| **Muzika, dailė ir technologijos (integruotas mokymas)** | 1 | 1 | 1 | 1 |
| **Mokiniui skiriamas pamokų skaičius** | **13** | **13** | **13** | **13** |
| **Neformalusis ugdymas\*** | **1\*** | **1\*** | **1\*** | **1\*** |

* 1. dalykai ir jiems skiriamų pamokų skaičius per savaitę pradinio ugdymo Bendrajai programai įgyvendinti jungtinėje klasėje:

|  |  |  |  |  |
| --- | --- | --- | --- | --- |
| **Dalykai / klasės** | **1** | **2** | **3** | **4** |
| **Kalbos** |  |  |  |  |
| Lietuvių kalba (gimtoji) | 7 | 6 | 6 | 6 |
| Užsienio kalba (anglų) |  | 2 | 2 | 2 |
| **Matematika** | 5 | 4 | 4 | 4 |
| **Pasaulio pažinimas** | 2 | 2 | 2 | 2 |
| **Muzika, dailė ir technologijos (integruotas mokymas)** | 1 | 1 | 1 | 1 |
| **Mokiniui skiriamas pamokų skaičius** | **15** | **15** | **15** | **15** |
| **Neformalusis ugdymas\*** | **2\*** | **2\*** | **2\*** | **2\*** |

* 1. dalykai ir jiems skiriamų pamokų skaičius per savaitę pagrindinio ugdymo Bendrajai programai įgyvendinti grupine mokymosi forma:

|  |  |  |  |  |  |  |  |
| --- | --- | --- | --- | --- | --- | --- | --- |
| **Dalykai / klasės**   |  | | --- | |  | | **5** | **6** | **7** | **8** | **9** | **10** |
| **Kalbos** |  |  |  |  |  |  |
| Lietuvių kalba | 4 | 4 | 4 | 4 | 4 | 3 |
| Užsienio kalba ( 1-oji) | 2 | 2 | 2 | 2 | 2 | 2 |
| Užsienio kalba ( 2-oji) |  | 1 | 1 | 1 | 1 | 1 |
| **Matematika** | 3 | 3 | 2 | 2 | 2 | 2 |
| **Informacinės technologijos** | 1 | 1 | 1 | 1 | 1 | 1 |
| **Gamtamokslinis ugdymas:** |  |  |  |  |  |  |
| Gamta ir žmogus | 1 | 1 |  |  |  |  |
| Biologija |  |  | 1 | 1 | 1 | 1 |
| Fizika |  |  | 1 | 1 | 1 | 1 |
| Chemija |  |  |  | 1 | 1 | 1 |
| **Socialinis ugdymas** |  |  |  |  |  |  |
| Istorija | 1 | 1 | 1 | 1 | 1 | 1 |
| Geografija |  | 1 | 1 | 1 | 1 | 1 |
| Ekonomika |  |  |  |  |  | 1 |
| **Dailės ir muzikos integracija** | 1 |  |  |  |  |  |
| **Iš viso:** | **13** | **14** | **14** | **15** | **15** | **15** |
| **Neformalusis ugdymas \*** | 2\* | 2\* | 2\* | 2\* | 2\* | 2\* |

* 1. dalykai ir jiems skiriamų pamokų skaičius per savaitę pagrindinio ugdymo Bendrajai programai įgyvendinti jungtinėje klasėje:

|  |  |  |  |  |  |  |
| --- | --- | --- | --- | --- | --- | --- |
| |  | | --- | | **Dalykai / klasės** | | **5+6** | **6+7** | **7+8** | **8+9** | **9+10** |
| **Kalbos** |  |  |  |  |  |
| Lietuvių kalba | 5 | 5 | 5 | 5 | 5 |
| Užsienio kalba ( 1-oji) | 3 | 3 | 3 | 3 | 3 |
| Užsienio kalba ( 2-oji) | 1 (6 kl.) | 2 | 2 | 2 | 2 |
| **Matematika** | 4 | 4 | 4 | 4 | 4 |
| **Informacinės technologijos** | 1 | 1 | 1 | 1 | 1 |
| **Gamtamokslinis ugdymas:** |  |  |  |  |  |
| Gamta ir žmogus | 2 | 1 (6 kl.) |  |  |  |
| Biologija |  |  | 1 | 1 | 1 |
| Fizika |  | 1 (7 kl.) | 1 | 1 | 1 |
| Chemija |  |  | 1 (8 kl.) | 1 | 1 |
| **Socialinis ugdymas** |  |  |  |  |  |
| Istorija | 1 | 1 | 1 | 1 | 1 |
| Geografija | 1 | 1 (7 kl.) | 1 | 1 | 1 |
| Ekonomika |  |  |  |  | 1 |
| **Dailės, tecnologijų ir muzikos integracija** | 1 | 1 | 1 | 1 | 1 |
| **Iš viso:** | **19** | **20** | **21** | **21** | **22** |
| **Neformalusis ugdymas \*** | 3\* | 3\* | 3\* | 3\* | 3\* |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Šiaulių Medelyno progimnazijos ugdymo plano 2020–2021 m. m.

1 priedas

**1-4 KLASIŲ Pamokų Paskirstymo lentelė 2020–2021 m. m.**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Dalykai / Klasė | 1 a  (20) | 1 i  (21) | 1 k  (20) | 1 m  (20) | 2 a (20) | 2 i (22) | 2 k (21) | 2m  (17) | 3i  (23) | 3k (23) | 3m (23) | 4a (24) | 4b  (25) | 4c (23) | Iš viso |
| Dorinis ugdymas | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1/1 | 1/1 | **16** |
| Lietuvių kalba | 8 | 8 | 8 | 8 | 7 | 7 | 7 | 7 | 7 | 7 | 7 | 7 | 7 | 7 | **102** |
| Užsienio k. (1-oji) anglų k. |  |  |  |  | 2 | 2/2 | 2 | 2 | 2/2 | 2/2 | 2/2 | 2/2 | 2/2 | 2/2 | **34** |
| Matematika | 5 | 5 | 5 | 5 | 4 | 4 | 4 | 4 | 5 | 5 | 5 | 4 | 4 | 4 | **63** |
| Pasaulio pažinimas | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | **28** |
| Dailė ir technologijos | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | **28** |
| Muzika | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | **28** |
| Fizinis ugdymas | 3 | 3 | 3 | 3 | 2 | 2 | 2 | 2 | 3 | 3 | 3 | 2 | 2 | 2 | **35** |
| Šokis |  |  |  |  | 1 | 1 | 1 | 1 |  |  |  | 1 | 1 | 1 | **7** |
| Privalomų ugdymo valandų skaičius mokiniui | 23 | 23 | 23 | 23 | 23 | 23 | 23 | 23 | 24 | 24 | 24 | 23 | 23 | 23 |  |
| Ugdymo poreikiams skiriamos val. (iš viso pagal BUP 17 val.): |  |  |  |  |  |  |  |  |  |  |  |  |  |  |  |
| anglų k. | 1\* | 1\* | 1\* | 1\* |  |  |  |  |  |  |  |  |  |  | **4\*** |
| vokiečių k. |  |  |  |  |  |  |  |  |  | 1\* |  |  |  |  | **1\*** |
| prancūzų k. | 1\* |  | 1\* |  | 1\* |  | 1\* |  |  | 1\* |  |  |  | 1\* | **6\*** |
| Inžinerinio ugdymo dalies įgyvendinimui |  | 1\* |  | 1\* |  | 1\* |  | 1\* | 1\* |  |  |  |  |  | **5\*** |
| Lietuvių kalbai |  |  |  |  |  |  |  |  |  |  | 1\* |  |  |  | **1\*** |
| Neformalusis švietimas | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | **28** |
| Iš viso: |  |  |  |  |  |  |  |  |  |  |  |  |  |  | **386** |

Šiaulių Medelyno progimnazijos ugdymo plano 2020–2021 m. m.

2 priedas

**5-8 KLASIŲ Pamokų Paskirstymo lentelė 2020–2021 m. m.**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Ugdymo sritys ir  dalykai  Klasė | 5i (24) | 5k (26) | 5m (25) | 6b (24) | 6i (25) | 6k  (24) | 6m (25) | 7b (22) | 7i (26) | 7k (24) | 8a (27) | 8b (20) | Iš viso |
| Dorinis ugdymas | 1 | 1 | 1 | 1 | 1 | 1 | 1 | 1 | 1 | 1 | 1 | 1 | **12** |
| Kalbos : |  |  |  |  |  |  |  |  |  |  |  |  |  |
| Lietuvių kalba ir literatūra | 5 | 5 | 5 | 5 | 5 | 5 | 5 | 5 | 5 | 5 | 5 | 5 | **60** |
| Užsienio kalba (1-oji) – anglų k. | 3/3 | 3/3 | 3/3 | 3/3 | 3/3 | 3/3 | 3/3 | 3/3 | 3/3 | 3/3 | 3/3 | 3 | **69** |
| Užsienio kalba (2-oji) – rusų k. |  | 2 |  | 2 | 2 | 2/2 | 2 | 2 | 2/2 | 2 | 2 | 2 | **24** |
| vokiečių k. |  |  |  | 2\*/2\* | | | | 2\* | | | 2\* | | **8\*** |
| prancūzų k. |  |  |  | 2\* | | | | 2\* | | | 2\* | | **6\*** |
| Matematika ir informacinės technologijos: |  |  |  |  |  |  |  |  |  |  |  |  |  |
| Matematika | 4 | 4 | 4 | 4 | 4 | 4 | 4 | 4 | 4 | 4 | 4 | 4 | **48** |
| Informacinės technologijos | 1 | 1 | 1 | 1 | 1 | 1 | 1 | 1\* | 1\* | 1\* | 1 | 1 | **9 + 3\*** |
| Gamtamokslinis ugdymas |  |  |  |  |  |  |  |  |  |  |  |  |  |
| Gamta ir žmogus | 2 | 2 | 2 | 2 | 2 | 2 | 2 |  |  |  |  |  | **14** |
| Biologija |  |  |  |  |  |  |  | 2 | 2 | 2 | 1 | 1 | **8** |
| Chemija |  |  |  |  |  |  |  |  |  |  | 2 | 2 | **4** |
| Fizika |  |  |  |  |  |  |  | 1 | 1 | 1 | 2 | 2 | **7** |
| Socialinis ugdymas |  |  |  |  |  |  |  |  |  |  |  |  |  |
| Istorija | 2 | 2 | 2 | 2 | 2 | 2 | 2 | 2 | 2 | 2 | 2 | 2 | **24** |
| Geografija |  |  |  | 2 | 2 | 2 | 2 | 2 | 2 | 2 | 2 | 2 | **18** |
| Dailė | 1 | 1 | 1 | 1 | 1 | 1 | 1 | 1 | 1 | 1 | 1 | 1 | **12** |
| Muzika | 1 | 1 | 1 | 1 | 1 | 1 | 1 | 1 | 1 | 1 | 1 | 1 | **12** |
| Technologijos | 2/2 | 2/2 | 2/2 | 2/2 | 2/2 | 2/2 | 2/2 | 2/2 | 2/2 | 2/2 | 1/1 | 1/1 | **44** |
| Fizinis ugdymas | 3 | 3 | 3 | 3 | 3 | 3 | 3 | 3 | 3 | 3 | 2/2 | 2/2 | **38** |
| Žmogaus sauga | 1 | 1 | 1 |  |  |  |  |  |  |  | 1 | 1 | **5** |
| Pamokų skaičius mokiniui per savaitę | 26 | 26 | 26 | 29 | 29 | 29 | 29 | 30 | 30 | 30 | 30 | 30 |  |
| Mokinių ugdymo poreikiams tenkinti, pagal BUP (\*) (iš viso 36 val.). |  |  |  |  |  |  |  |  |  |  |  |  |  |
| Inžinerinio ugdymo dalies įgyvendinimui | 1\* |  | 1\* |  | 1\* |  | 1\* |  | 1\* |  |  |  | **5\*** |
| Matematika |  |  |  |  |  |  |  |  |  |  | 1\* | 1\* | **2\*** |
| Lietuvių kalbai | 1\* | 1\* | 1\* | 1\* | 1\* | 1\* | 1\* | 1\* | 1\* | 1\* | 1\* | 1\* | **12\*** |
| Neformaliojo vaikų švietimo val., pagal BUP | 2 | 2 | 2 | 2 | 2 | 2 | 2 | 1 | 1 | 1 | 1 | 1 | **19** |
| Iš viso: |  | | | | | | | | | | | | **463** |

Šiaulių Medelyno progimnazijos ugdymo plano 2020–2021 m. m.

3 priedas

**VALANDOS, SKIRTOS MOKINIŲ UGDYMO(SI) POREIKIAMS TENKINTI 1-4 KLASĖSE**

|  |  |  |  |  |  |
| --- | --- | --- | --- | --- | --- |
|  | 1 klasės | 2 klasės | 3 klasės | 4 klasės | **Iš viso**  **1-4 klasėse** |
| Valandų skaičius pagal BUP | 1 | 1 | 1 | 2 | **5** |
| Klasių komplektų skaičius | 4 | 4 | 3 | 3 | **14** |
| Iš viso valandų pagal BUP | 4 | 4 | 3 | 6 | **17** |
| Panaudota valandų | **8** | | **9** | | **17** |
| Nepanaudota valandų | **-** | | **-** | | **-** |

**VALANDOS, SKIRTOS MOKINIŲ UGDYMO(SI) POREIKIAMS TENKINTI 5-8 KLASĖSE**

|  |  |  |  |  |  |
| --- | --- | --- | --- | --- | --- |
|  | 5 klasės | 6 klasės | 7 klasės | 8 klasės | **Iš viso**  **5-8 klasėse** |
| Valandų skaičius pagal BUP | 3 | 3 | 3 | 3 | **12** |
| Klasių komplektų skaičius | 3 | 4 | 3 | 2 | **12** |
| Iš viso valandų pagal BUP | 9 | 12 | 9 | 6 | **36** |
| Panaudota valandų | **21** | | **15** | | **36** |
| Nepanaudota valandų | **-** | | **-** | | - |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |
| --- | --- | --- |
| SUDERINTA  Šiaulių miesto savivaldybės administracijos  Žmonių gerovės ir ugdymo departamento  Švietimo skyriaus vedėja  (parašas)  Edita Minkuvienė  2020- |  | SUDERINTA  Šiaulių Medelyno progimnazijos  Mokyklos tarybos pirmininkė  (parašas)  Rima Striūgienė  2020- |